text:
Seksyon 88
Pagpadayag nga gihatag pinaagi ni Joseph Smith ang Propeta sa Kirtland, Ohio, 27 sa Disyembre 1832 (History of the Church, 1:302–312). Kini gipaila sa Propeta ingon nga “dahon sa oliba…gikutlo gikan sa Kahoy sa Paraiso, ang mensahe sa Ginoo sa kalinaw alang kanato” (History of the Church, 1:316). Kini makita gikan sa masaysayon nga mga talaan nga ang mga bahin niini nga pagpadayag nadawat sa 27 ug 28 sa Disyembre, 1832, ug sa 3 sa Enero, 1833.
1–5, Mga matinud-anon nga mga Santos modawat nianang Maghuhupay diin mao ang saad sa kinabuhi nga dayon; 6–13, Tanan nga mga butang gidumala ug gimandoan pinaagi sa Kahayag ni Kristo; 14–16, Ang Pagkabanhaw moabut pinaagi sa Katubsanan; 17–31, Pagkamasulundon sa celestial, terrestrial, o telestial nga balaod mag-andam sa mga tawo alang niadtong tagsa-tagsa ka mga gingharian ug mga himaya; 32–35, Kadto kinsa magpabilin diha sa sala magpabilin nga mahugaw sa gihapon; 36–41, Tanan nga mga gingharian gidumala pinaagi sa balaod; 42–45, Ang Dios naghatag og balaod ngadto sa tanan nga mga butang; 46–50, Ang tawo makasabut gani sama sa Dios; 51–61, Ang sambingay sa tawo nga nagpadala sa iyang mga sulugoon ngadto sa umahan ug miduaw kanila pagbalik; 62–73, Paduol ngadto sa Ginoo, ug kamo makakita sa iyang nawong; 74–80, Pagbalaan sa inyong mga kaugalingon ug magtudlo sa usag usa sa mga pagtulun-an sa gingharian; 81–85, Matag tawo kinsa napasidan-an kinahanglan mopasidaan sa iyang silingan; 86–94, Mga timailhan, mga kaguliyang sa mga elemento, ug mga anghel mag-andam sa agianan alang sa pag-anhi sa Ginoo; 95–102, Mga trumpeta nga gipatingog sa mga anghel nagtawag sa mga patay sa ilang pagkasunod-sunod; 103–116, Mga trumpeta nga gipatingog sa mga anghel nagpahayag sa pagpahiuli sa ebanghelyo, sa pagkapukan sa Babelonia, ug sa gubat sa halangdon nga Dios; 117–126, Pangitaa ang pagkat-on, pagtukod og usa ka balay sa Dios [usa ka templo], ug sul-ubi ang inyong mga kaugalingon uban sa bakus sa gugma nga putli; 127–141, Ang kapunongan sa Tulunghaan sa mga Propeta gipahayag, naglakip sa ordinansa sa paghugas sa mga tiil.
1 Sa pagkatinuod, sa ingon miingon ang Ginoo nganha kaninyo kinsa nagtigum sa inyong mga kaugalingon aron sa pagdawat sa iyang kabubut-on mahitungod kaninyo:
2 Tan-awa, kini nakapahimuot ngadto sa inyong Ginoo, ug ang mga anghel anagmaya ibabaw kaninyo; ang mga bhalad sa inyong mga pag-ampo midangat ngadto sa mga dunggan sa Ginoo sa mga cPanon, ug natala diha sa dbasahon sa mga ngalan sa gibalaan, gani kanila nga sa celestial nga kalibutan.
3 Busa, Ako karon mopadala nganha kaninyo og lain nga aMaghuhupay, gani diha kaninyo akong mga higala, nga unta kini magpabilin diha sa inyong mga kasingkasing, gani ang bBalaan nga Espiritu sa saad; diin ang lain nga Maghuhupay nga mao gihapon diin Ako misaad ngadto sa akong mga tinun-an, sumala sa natala diha sa pagpamatuod ni Juan.
4 Kini nga Maghuhupay mao ang saad nga Ako mihatag nganha kaninyo sa akinabuhi nga dayon, gani ang bhimaya sa celestial nga gingharian;
5 Diin nga himaya mao kanang simbahan sa aUnang Natawo, gani sa Dios, ang labing balaan sa tanan, pinaagi ni Jesukristo ang iyang Anak—
6 aSiya nga misaka sa itaas, ingon usab nga siya bmikunsad sa tanan nga mga butang, niana siya cnakatugkad sa tanan nga mga butang, nga siya unta diha sa tanan ug pinaagi sa tanan nga mga butang ang dkahayag sa kamatuoran;
7 Diin nga kamatuoran midan-ag. Kini mao ang akahayag ni Kristo. Ingon usab siya anaa sa adlaw, ug ang kahayag sa adlaw, ug ang gahum niana diin kini bnabuhat.
8 Ingon usab siya anaa sa bulan, ug mao ang kahayag sa bulan, ug ang gahum niana diin kini nabuhat;
9 Ingon usab ang kahayag sa mga bitoon, ug ang gahum niana diin sila nabuhat;
10 Ug ang yuta usab, ug ang gahum niana, gani ang yuta diha diin kamo anagbarug.
11 Ug ang kahayag nga nagdan-ag, nga naghatag kaninyo og kahayag, naghayag pinaagi kaniya kinsa naglamdag sa inyong mga mata, nga mao gihapon nga kahayag nga nakapadugang sa inyong mga asalabutan;
12 Diin nga akahayag nagpadayon gikan sa atubangan sa Dios aron sa bpagpuno sa walay katapusan nga kawanangan—
13 Ang kahayag nga anaa sa atanan nga mga butang, nga naghatag og kinabuhi sa btanan nga mga butang, nga mao ang cbalaod diin ang tanan nga mga butang gidumala, gani ang gahum sa Dios kinsa naglingkod sa iyang trono, kinsa anaa sa kinataliwad-an sa kahangturan, kinsa anaa sa taliwala sa tanan nga mga butang.
14 Karon, sa pagkatinuod Ako moingon nganha kaninyo, nga pinaagi sa akatubsanan nga nabuhat alang kaninyo napahinabo ang pagkabanhaw gikan sa mga patay.
15 Ug ang aespiritu ug ang blawas mao ang ckalag sa tawo.
16 Ug ang apagkabanhaw gikan sa mga patay mao ang katubsanan sa kalag.
17 Ug ang katubsanan sa kalag pinaagi kaniya nga nakapabuhi sa tanan nga mga butang, kang kansang dughan nagtakda nga ang mga akabus ug ang bmaaghup sa cyuta makapanunod niini.
18 Busa, kini gikinahanglan gayud nga pagabalaanon gikan sa tanan nga dili matarung, nga kini unta maandam alang sa acelestial nga himaya;
19 Kay human kini makatuman sa katuyoan sa iyang pagkalalang, kini pagakoronahan uban sa ahimaya, gani diha sa atubangan sa Dios ang Amahan;
20 Nga ang mga tawo kinsa anaa sa celestial nga gingharian amakabaton niini hangtud sa kahangturan; kay, kay niini nga bkatuyoan kini nabuhat ug nalalang, ug alang niini nga katuyoan sila cgipakabalaan.
21 Ug sila kinsa wala mabalaan pinaagi sa balaod nga Ako mihatag nganha kaninyo, gani ang balaod ni Kristo, kinahanglan gayud makapanunod og lain nga gingharian, gani kana nga gingharian sa terrestrial, o kana nga gingharian nga telestial.
22 Kay siya kinsa dili makahimo sa pagsunod sa abalaod sa celestial nga gingharian dili makalahutay sa celestial nga himaya.
23 Ug siya kinsa dili makatuman sa balaod sa terrestrial nga gingharian dili makalahutay sa aterrestrial nga himaya.
24 Ug siya kinsa dili makatuman sa balaod sa telestial nga gingharian dili makalahutay sa atelestial nga himaya; busa siya dili angay alang sa gingharian sa himaya. Busa siya kinahanglan modawat og usa ka gingharian nga dili usa ka gingharian sa himaya.
25 Ug usab, sa pagkatinuod Ako moingon nganha kaninyo, ang ayuta mituman sa balaod sa celestial nga gingharian, kay kini mipuno sa sukod sa iyang pagkalalang, ug wala makalapas sa balaod—
26 Busa, kini apagabalaanon; oo, bisan pa niana kini bmamatay, kini pagabuhion pag-usab, ug molahutay sa gahum diin kini gibuhi, ug ang cmatarung dmakapanunod niini.
27 Kay bisan pa niana sila mamatay, sila usab amobangon pag-usab, usa ka bespirituhanon nga lawas.
28 Sila kinsa anaa sa celestial nga espiritu makadawat sa mao gihapon nga lawas nga mao ang kinaiyanhon nga lawas; gani kamo makadawat sa inyong mga lawas, ug ang inyong ahimaya mao kana nga himaya diin ang inyong mga lawas bgipabuhi.
29 Kamo kinsa gipabuhi pinaagi sa usa ka bahin sa acelestial nga bhimaya makadawat unya sa mao gihapon, gani sa kahingpitan.
30 Ug sila kinsa gipabuhi pinaagi sa usa ka bahin sa aterrestrial nga himaya makadawat unya sa mao gihapon, gani sa kahingpitan.
31 Ug usab sila kinsa gipabuhi pinaagi sa usa ka bahin sa atelestial nga himaya makadawat unya sa mao gihapon, gani sa kahingpitan.
32 Ug sila kinsa nagpabilin apagabuhion pag-usab; bisan pa niana, sila mobalik pag-usab sa ilang kaugalingon nga dapit, aron maglipay niana diin sila bmouyon sa pagdawat, tungod kay sila wala mouyon sa paglipay niana nga sila unta makadawat.
33 Kay unsa ang makuha sa usa ka tawo kon ang gasa itugyan diha kaniya, ug siya wala modawat sa gasa? Tan-awa, siya wala malipay niana nga gihatag ngadto kaniya, ni malipay diha kaniya kinsa mao ang naghatag sa gasa.
34 Ug usab, sa pagkatinuod Ako moingon nganha kaninyo, kana nga gidumala pinaagi sa balaod mao usab ang gitipigan pinaagi sa balaod ug gihingpit ug agibalaan pinaagi sa mao gihapon.
35 Kana nga anaglapas sa usa ka balaod, ug wala magsunod pinaagi sa balaod, apan nagtinguha nga mahimo nga usa ka balaod ngadto sa iyang kaugalingon, ug matinguhaon nga magpuyo diha sa sala, ug sa hingpit magpabilin diha sa sala, dili mabalaan pinaagi sa balaod, ni pinaagi sa bkalooy, ckaangayan, ni paghukom. Busa, sila kinahanglan nga magpabilin nga dmahugaw sa gihapon.
36 Ang tanan nga mga gingharian adunay balaod nga gihatag;
37 Ug adunay daghan nga mga agingharian; kay walay luna diin walay gingharian; ug walay gingharian diin walay luna, walay usa nga labaw o gamay nga gingharian.
38 Ug ngadto sa matag gingharian gihatagan og usa ka abalaod; ug ngadto sa matag balaod adunay pipila ka mga kinutuban usab ug mga kasabutan.
39 Ang tanan nga mga binuhat kinsa wala magpuyo niadto nga mga akasabutan dili bkahatagan og kaangayan.
40 Kay ang asalabutan mohupot ngadto sa salabutan; ang bkaalam modawat ug kaalam; ang ckamatuoran mogakus sa kamatuoran; ang dhiyas mohigugma sa hiyas; ang ekahayag mounong ngadto sa kahayag; ang kalooy adunay fkapuangod sa kalooy ug moangkon sa iyang kaugalingon; ang kaangayan mopadayon sa iyang tumong ug moangkon sa iyang kaugalingon; ang paghukom mag-una sa atubangan sa nawong kaniya kinsa naglingkod diha sa trono ug modumala ug mopalakaw sa tanan nga mga butang.
41 Siya anakasabut sa tanan nga mga butang, ug ang tanan nga mga butang anaa sa iyang atubangan, ug ang tanan nga mga butang anaa palibut kaniya; ug siya labaw sa tanan nga mga butang, ug diha sa tanan nga mga butang, ug pinaagi sa tanan nga mga butang, ug anaa palibut sa tanan nga mga butang; ug ang tanan nga mga butang gihimo pinaagi kaniya, ug gikan kaniya, gani ang Dios, hangtud sa kahangturan.
42 Ug usab, sa pagkatinuod Ako moingon nganha kaninyo, siya nakahatag og usa ka balaod ngadto sa tanan nga mga butang, pinaagi diin sila molihok diha sa ilang mga ahigayon ug sa ilang mga panahon;
43 Ug ang ilang mga agianan gipaigo na, bisan ang mga agianan sa mga langit ug sa yuta, nga naglangkob sa yuta ug sa tanan nga mga planeta.
44 Ug sila naghatag og akahayag ngadto sa usag usa diha sa ilang mga higayon ug diha sa ilang mga panahon, diha sa ilang mga gutlo, diha sa ilang mga takna, diha sa ilang mga adlaw, diha sa ilang mga semana, diha sa ilang mga bulan, diha sa ilang mga tuig—kining tanan busa ka tuig uban sa Dios, apan dili uban sa tawo.
45 Ang yuta motuyok diha sa iyang mga pako, ug ang aadlaw mohatag sa iyang kahayag maadlaw, ug ang bulan mohatag sa iyang kahayag magabii, ug ang mga bitoon usab mohatag sa ilang kahayag, samtang sila motuyok diha sa ilang mga pako diha sa ilang himaya, diha sa taliwala sa bgahum sa Dios.
46 Ngadto sa unsa Ako mopahisama niini nga mga gingharian, nga kamo unta makasabut?
47 Tan-awa, ang tanan niini mga gingharian, ug gani kinsa nga tawo ang nakakita sa bisan hain o sa labing gamay niini anakakita sa Dios nga naglihok sa iyang pagkahalangdon ug gahum.
48 Ako moingon nganha kaninyo, siya nakakita kaniya; bisan pa niana, siya kinsa natawo diha sa iyang akaugalingon nga mga katawhan wala makaila kaniya.
49 Ang akahayag midan-ag sa kangitngit, ug ang kangitngit wala makasabut niini; bisan pa niana, ang adlaw moabut nga kamo bmakasabut bisan sa Dios, ingon nga gipalihok diha kaniya ug pinaagi kaniya.
50 Unya kamo masayud nga kamo nakakita kanako, nga Ako mao, ug nga Ako ang tinuod nga kahayag nga anaa kaninyo, ug nga kamo ania kanako; kay kon dili kamo dili molampus.
51 Tan-awa, Ako motandi niini nga mga gingharian ngadto sa usa ka tawo nga adunay umahan, ug siya mipadala sa iyang mga sulugoon ngadto sa umahan aron pagbugwal diha sa umahan.
52 Ug siya miingon ngadto sa nag-una: Lakaw ug paghago diha sa umahan, ug sa una nga takna Ako moduol kanimo, ug ikaw makakita sa kalipay sa akong panagway.
53 Ug siya miingon ngadto sa ikaduha: Lakaw usab ngadto sa umahan, ug sa ikaduha nga takna Ako moduaw kanimo uban sa kalipay sa akong panagway.
54 Ug usab ngadto sa ikatulo, nag-ingon: Ako moduaw kanimo;
55 Ug ngadto sa ikaupat, ug hangtud ngadto sa ikanapulog duha.
56 Ug ang ginoo sa umahan miadto ngadto sa nag-una sa una nga takna, ug nagpabilin uban kaniya sa tanan niana nga takna, ug siya nahimo nga malipayon uban ang kahayag sa panagway sa iyang ginoo.
57 Ug unya siya mibiya gikan sa nag-una nga unta siya makaduaw usab sa ikaduha, ug sa ikatulo, ug sa ikaupat, ug hangtud ngadto sa ikanapulog duha.
58 Ug sa ingon silang tanan nakadawat sa kahayag sa panagway sa ilang ginoo, matag tawo sa iyang takna, ug diha sa iyang higayon, ug sa iyang panahon—
59 Nagsugod sa nag-una, ug hangtud ngadto sa akatapusan, ug gikan sa katapusan ngadto sa nag-una, ug gikan sa nag-una ngadto sa katapusan;
60 Matag tawo sa iyang kaugalingon nga pagsunod-sunod, hangtud nga ang iyang takna natapos, gani sumala nga ang iyang ginoo nagsugo kaniya, nga ang iyang ginoo unta pagahimayaon diha kaniya, ug siya diha sa iyang ginoo, nga silang tanan unta pagahimayaon.
61 Busa, ngadto niini nga sambingay Ako motandi niining tanan nga mga gingharian, ug ang mga alumulupyo niana—matag gingharian sa iyang takna, ug diha sa iyang higayon, ug diha sa iyang panahon, gani sumala ngadto sa mando nga gibuhat sa Dios.
62 Ug usab, sa pagkatinuod Ako moingon nganha kaninyo, akong mga ahigala, Ako mobilin niini nga mga pulong uban kaninyo aron sa bpagpalandong diha sa inyong mga kasingkasing, uban niini nga sugo diin Ako mihatag nganha kaninyo, aron kamo cmotawag ngari kanako samtang Ako duol pa—
63 aPaduol ngari kanako ug Ako mopaduol nganha kaninyo; bpangita kanako nga makugihon ug kamo cmakakita kanako; pangayo, ug kamo makadawat; tuktok, ug kini pagabuksan nganha kaninyo.
64 Bisan unsa ang inyong apangayoon sa Amahan diha sa akong ngalan kini ihatag nganha kaninyo, nga mao ang bangay alang kaninyo;
65 Ug kon kamo mangayo sa bisan unsa nga dili aangay alang kaninyo, kini mosumbalik ngadto sa inyong bpaghukom.
66 Tan-awa, kanang inyong nadungog sama sa atingog sa usa nga nagpahayag diha sa kamingawan—diha sa kamingawan, tungod kay kamo dili makakita kaniya—akong tingog, tungod kay ang akong tingog mao ang bEspiritu; ang akong Espiritu mao ang kamatuoran; ang ckamatuoran mopadayon ug walay katapusan; ug kon kini anaa kaninyo kini molambo.
67 Ug kon ang inyong katuyoan ausa ngadto sa akong bhimaya, ang inyong tibuok kalawasan mapuno sa kahayag, ug walay kangitngit diha kaninyo; ug kana nga lawas nga napuno sa kahayag cmakasabut sa tanan nga mga butang.
68 Busa, aibalaan ang inyong mga kaugalingon aron ang inyong mga bhunahuna mahimo nga ipahinungod ngadto sa Dios, ug ang mga adlaw moabut nga kamo cmakakita kaniya; kay siya mopakita sa iyang nawong nganha kaninyo, ug kini diha sa iyang kaugalingon nga higayon, ug sa iyang kaugalingon nga paagi, ug sumala sa iyang kaugalingon nga kabubut-on.
69 Hinumdumi ang mahinungdanon ug katapusan nga saad diin Ako mihimo nganha kaninyo; isalikway ang inyong awalay hinungdan nga mga hunahuna ug ang inyong naghingapin nga bkatawa ipalayo gikan kaninyo.
70 Magpabilin kamo, magpabilin kamo dinhi niini nga dapit, ug pagtawag og usa ka maligdong nga katiguman, bisan niadto kinsa una nga mga mamumuo niining katapusan nga gingharian.
71 Ug himoa kadto kinsa ilang gipasidan-an diha sa ilang pagpanaw sa pagtawag sa Ginoo, ug pagpalandong sa apasidaan diha sa ilang mga kasingkasing diin ilang nadawat, alang sa mubong panahon.
72 Tan-awa, ug sud-onga, Ako moalima sa inyong mga panon, ug Ako mopasanay og mga anciano ug ipadala ngadto kanila.
73 Tan-awa, Ako modali sa akong buluhaton diha sa iyang angay nga panahon.
74 Ug Ako mohatag nganha kaninyo, kinsa una nga mga amamumuo niining katapusan nga gingharian, usa ka sugo nga kamo magtigum sa inyong mga kaugalingon, ug maghan-ay sa inyong mga kaugalingon, ug mag-andam sa inyong mga kaugalingon, ug bmagbalaan sa inyong mga kaugalingon; oo, limpyohi ang inyong mga kasingkasing, ug chugasi ang inyong mga kamot ug ang inyong mga tiil diha sa akong atubangan, aron Ako makahimo kaninyo nga dlimpyo;
75 Nga Ako magpamatuod ngadto sa inyong aAmahan, ug inyong 00004000 Dios, ug akong Dios, nga kamo limpyo gikan sa dugo niining dautan nga kaliwatan; nga Ako makatuman niini nga saad, kini nga mahinungdanon ug katapusan nga saad, diin Ako mihimo nganha kaninyo, kon Ako buot.
76 Usab, Ako mohatag nganha kaninyo og usa ka sugo nga kamo mopadayon diha sa apag-ampo ug bpagpuasa gikan niini nga higayon.
77 Ug Ako mohatag nganha kaninyo og usa ka sugo nga kamo amotudlo sa usag usa sa bdoktrina sa gingharian.
78 Pagtudlo kamo nga makugihon ug ang akong agrasya mouban kaninyo, aron kamo bmatudloan nga labaw sa hingpit diha sa teoriya, diha sa baruganan, diha sa doktrina, diha sa balaod sa ebanghelyo, diha sa tanan nga mga butang mahitungod ngadto sa gingharian sa Dios, nga angay alang kaninyo sa pagsabut;
79 Sa mga butang diha sa alangit ug diha sa yuta, ug sa ilawom sa yuta; mga butang nga diha na, mga butang nga anaa, mga butang nga sa mubong panahon mahinabo; ang mga butang nga anaa sa panimalay, mga butang nga atua sa layong dapit; ang mga bgubat ug ang mga kagubot sa mga nasud, ug ang mga paghukom nga anaa sa yuta; ug ang kasayuran usab sa mga nasud ug sa mga gingharian—
80 Nga kamo unta maandam diha sa tanan nga mga butang kon Ako mopadala kaninyo pag-usab aron sa pagpalambo sa balaan nga tawag diin Ako nagtawag kaninyo, ug sa misyon diin Ako nagsugo kaninyo.
81 Tan-awa, Ako mipadala kaninyo sa apagpamatuod ug pagpasidaan sa mga katawhan, ug matag tawo kinsa napasidan-an bmagpasidaan sa iyang silingan.
82 Busa, sila walay ikapangatarungan, ug ang ilang mga sala anaa diha sa ilang kaugalingon nga mga ulo.
83 Siya nga anangita kanako sa bsayo makakaplag kanako, ug dili isalikway.
84 Busa, pabilin kamo, ug maghago nga makugihon, nga kamo unta mahingpit sa inyong pangalagad sa paglakaw diha sa mga aHentil alang sa katapusan nga higayon, kutob sa tawgon sa ba-ba sa Ginoo, sa bpagbugkos sa balaod ug sa pagsilyo sa pagpamatuod, ug sa pag-andam sa mga santos alang sa takna sa paghukom nga moabut;
85 Nga ang ilang mga kalag makalingkawas sa kasuko sa Dios, ang akalaglagan nga nagpaabut sa dautan, niini nga kalibutan ug sa kalibutan nga moabut. Sa pagkatinuod, Ako moingon nganha kaninyo, himoa nga kadto kinsa dili pangulo nga mga anciano magpadayon diha sa ubasan hangtud ang ba-ba sa Ginoo bmotawag kanila, kay ang ilang panahon wala pa moabut; ang ilang mga saput dili climpyo gikan sa dugo niini nga kaliwatan.
86 Pabilin kamo diha sa akalingkawasan diin kamo nahimo nga bgawasnon; ayaw kamo cpagpalambigit sa inyong mga kaugalingon diha sa dsala, apan himoa ang inyong mga kamot nga elimpyo, hangtud nga ang Ginoo moabut.
87 Kay dili madugay gikan karon ug ang ayuta bmokurog ug moligid ngadto ug ngari ingon sa usa ka hubog nga tawo; ug ang cadlaw motago sa iyang nawong, ug magdumili sa paghatag og kahayag; ug ang bulan maligo sa ddugo; ug ang mga ebitoon mahimo nga hilabihan ka suko, ug mohulog sa ilang mga kaugalingon ingon sa usa ka igos nga nahulog gikan sa kahoy nga igos.
88 Ug human sa inyong pagpamatuod moabut ang kaligutgut ug kasuko nganha sa mga katawhan.
89 Kay human sa inyong pagpamatuod moabut ang pagpamatuod sa mga alinog, nga makahimo og mga pag-agulo diha sa taliwala kaniya, ug ang mga tawo matumba diha sa yuta ug dili makahimo sa pagbarug.
90 Ug usab moabut ang pagpamatuod sa atingog sa mga dugdog, ug ang tingog sa mga kilat, ug ang tingog sa mga bagyo, ug ang tingog sa mga balud sa dagat nga mobanlas sa ilang mga kaugalingon lapas sa ilang naandan nga gilay-on.
91 Ug ang tanan nga mga butang amagkaguliyang; ug sa pagkatinuod, ang mga kasingkasing sa mga tawo mopakyas kanila; kay ang kahadlok moabut diha sa tanan nga mga katawhan.
92 Ug ang mga aanghel molupad diha sa taliwala sa langit, mopahayag uban sa makusog nga tingog, mopatingog sa trumpeta sa Dios, mag-ingon: Pangandam kamo, pangandam kamo, O mga lumulupyo sa yuta; kay ang paghukom sa atong Dios miabut. Tan-awa, ug sud-onga, ang bPamanhonon moabut; panlakaw kamo aron sa pagsugat kaniya.
93 Ug sa diha-diha adunay magpakita nga usa ka adako nga timailhan sa langit, ug ang tanan nga mga katawhan makakita niini nga maghiusa.
94 Ug lain nga anghel mopatingog sa iyang trumpeta, mag-ingon: Kanang agamhanan nga bsimbahan, ang cinahan sa mga salawayon, nga mihimo sa tanan nga mga nasud sa pag-inom sa bino sa kaligutgut sa iyang dgidili nga panghilawas, nga migukod sa mga santos sa Dios, nga nagpaagas sa ilang dugo—siya kinsa milingkod diha sa daghan nga mga katubigan, ug diha sa mga isla sa mga kadagatan—tan-awa, siya ang esagbut sa yuta; siya gihigot nga binugkos; ang iyang mga bakus gihimo nga malig-on, ug walay tawo nga makabadbad kanila; busa, siya andam na nga fsunugon. Ug siya mopatingog sa iyang trumpeta sa dugay ug makusog, ug ang tanan nga mga nasud makadungog niini.
95 Ug adunay akahilum sa langit sulod sa tunga sa takna; ug sa pagkahuman diha-diha dayon ang kurtina sa langit ablihan, ingon sa usa ka blinukot nga ablihan human kini malukot, ug ang cnawong sa Ginoo makita;
96 Ug ang mga santos nga anaa diha sa yuta, kinsa mga buhi, pagadasigon ug apagasakgawon aron sa pagsugat kaniya.
97 Ug sila kinsa nakatulog diha sa ilang mga lubnganan amobangon, kay ang ilang mga lubnganan pagaablihan; ug sila usab pagasakgawon aron sa pagsugat kaniya diha sa taliwala sa haligi sa langit—
98 Sila mga kang Kristo, ang aunang mga bunga, sila kinsa manaog uban kaniya, ug sila kinsa anaa sa yuta ug diha sa ilang mga lubnganan, kinsa unang masakgaw sa pagsugat kaniya; ug ang tanan niini pinaagi sa tingog sa pagtunog sa trumpeta sa anghel sa Dios.
99 Ug human niini lain nga anghel ang mopatingog, nga mao ang ikaduha nga trumpeta; ug unya moabut ang katubsanan niadto kinsa kang Kristo sa iyang pag-anhi; kinsa nakadawat sa iyang bahin niana nga abilanggoan nga giandam alang kanila, nga sila unta modawat sa ebanghelyo, ug bpagahukman sumala sa mga tawo diha sa unod.
100 Ug usab, lain nga trumpeta ang motingog, nga mao ang ikatulo nga trumpeta; ug unya moabut aang espiritu sa mga tawo kinsa pagahukman, ug nakit-an nga ubos sa bpanghimaraut;
101 Ug mao kini ang nahibilin sa mga anamatay; ug sila dili mabuhi pag-usab hangtud ang bkaliboan ka mga tuig matapos, ni usab, hangtud sa katapusan sa yuta.
102 Ug lain nga trumpeta motingog, nga mao ang ikaupat nga trumpeta, nag-ingon: Adunay nakit-an diha niadto kinsa magpabilin hangtud niana nga mahinungdanon ug katapusan nga adlaw, gani ang katapusan, kinsa magpabilin nga amahugaw gihapon.
103 Ug lain nga trumpeta ang motingog, nga mao ang ikalima nga trumpeta, nga mao ang ikalima nga anghel kinsa nagtugyan sa awalay katapusan nga ebanghelyo—naglupad diha sa taliwala sa langit, ngadto sa tanan nga mga kanasuran, mga kaliwatan, mga pinulongan, ug mga katawhan;
104 Ug mao kini ang tingog sa iyang trumpeta, nag-ingon sa tanan nga mga katawhan, nga anaa sa langit ug sa yuta, ug niana nga anaa sa ilawom sa yuta—kay amatag dunggan makadungog niini, ug matag tuhod bmoluhod, ug matag dila mokumpisal, samtang sila naminaw sa tingog sa trumpeta, nag-ingon: cKahadloki ang Dios, ug ihatag ang himaya ngadto kaniya kinsa naglingkod diha sa trono, hangtud sa kahangturan; kay ang takna sa iyang paghukom moabut.
105 Ug usab, lain nga anghel ang mopatingog sa iyang trumpeta, nga mao ang ikaunom nga anghel, nag-ingon: Siya anapukan kinsa mihimo sa tanan nga mga nasud sa pag-inom sa bino sa kaligutgut sa iyang gidili nga panghilawas; siya napukan, napukan!
106 Ug usab, lain nga anghel ang mopatingog sa iyang trumpeta, nga mao ang ikapito nga anghel, nag-ingon: Natapos na; natapos na! Ang aKordero sa Dios bnakabuntog ug cgitunob-tunoban ang intusan sa bino nga nag-inusara, gani ang intusan sa bino sa kabangis sa kaligutgut sa Dios nga Makagagahum.
107 Ug unya ang mga anghel pagakoronahan uban sa himaya sa iyang gahum, ug ang mga asantos pagapun-on sa iyang bhimaya, ug modawat, sa ilang ckabilin ug mahimo nga dmanagsama uban kaniya.
108 Ug unya ang unang anghel mopatingog pag-usab sa iyang trumpeta diha sa mga dunggan sa tanan nga mga buhi, ug amopadayag sa tinago nga mga buhat sa mga tawo, ug ang gamhanan nga mga buhat sa Dios sa bunang kaliboan ka mga tuig.
109 Ug unya ang ikaduha nga anghel mopatingog sa iyang trumpeta, ug mopadayag sa tinago nga mga buhat sa mga tawo, ug ang mga hunahuna ug ang mga katuyoan sa ilang mga kasingkasing, ug ang gamhanan nga mga buhat sa Dios diha sa ikaduha nga kaliboan ka mga tuig—
110 Ug magpadayon, hangtud ang ikapito nga anghel mopatingog sa iyang trumpeta; ug siya mobarug diha sa yuta ug diha sa dagat, ug manumpa sa ngalan niya kinsa naglingkod diha sa trono, nga wala nay apanahon; ug si bSatanas pagagapuson, kanang karaan nga bitin, kinsa gitawag og yawa, ug dili pagabuhian sulod sa ckaliboan ka mga tuig.
111 Ug unya siya apagabuhian sa mubo nga panahon, nga siya mopundok sa iyang mga kasundalohan.
112 Ug si aMiguel, ang ikapito nga anghel, gani ang arkanghel, mopundok sa iyang mga kasundalohan, gani ang mga panon sa langit.
113 Ug ang yawa mopundok sa iyang mga kasundalohan; gani ang mga panon sa impyerno, ug mosulong aron makig-away batok kang Miguel ug sa iyang mga kasundalohan.
114 Ug unya moabut ang apakig-away sa halangdon nga Dios; ug ang yawa ug ang iyang mga kasundalohan isalikway ngadto sa ilang kaugalingon nga dapit, nga sila dili na makabaton og gahum ibabaw sa mga santos bisan kanus-a.
115 Kay si Miguel makigbisog sa ilang mga pakig-away, ug makabuntog kaniya kinsa anagtinguha sa trono kaniya kinsa naglingkod diha sa trono, gani ang Kordero.
116 Kini mao ang himaya sa Dios, ug ang agibalaan; ug sila dili na gayud makatagamtam og bkamatayon.
117 Busa, sa pagkatinuod Ako moingon nganha kaninyo, akong mga ahigala, pagtawag kamo og maligdong nga katiguman, ingon sa Ako misugo kaninyo.
118 Ug sa ingon sa tanan nga walay hugot nga pagtuo, pangitaa ninyo nga makugihon ug amagtudlo sa usag usa sa mga pulong sa bkaalam; oo, pangitaa ninyo gikan sa labing maayo nga mga cbasahon ang mga pulong sa kaalam; pangitaa ang pagtulun-an, gani pinaagi sa pagtuon ug usab pinaagi sa hugot nga pagtuo.
119 Han-aya ninyo ang inyong mga kaugalingon; andama ang matag butang nga kinahanglanon; ug pagtukod og usa ka abalay, gani usa ka balay sa pag-ampo, usa ka balay sa pagpuasa, usa ka balay sa hugot nga pagtuo, usa ka balay sa pagtulun-an, usa ka balay sa himaya, usa ka balay sa kahusay, usa ka balay sa Dios;
120 Nga ang inyong mga pagsulod mahimo unta diha sa ngalan sa Ginoo; nga ang inyong mga paggula mahimo unta diha sa ngalan sa Ginoo; nga ang inyong mga katahuran unta mahimo diha sa ngalan sa Ginoo, uban sa pinataas nga mga kamot ngadto sa Labing Halangdon.
121 00004000 Busa, ahunong gikan sa inyong tanan nga walay hinungdan nga mga pakigpulong, gikan sa tanan nga bkatawa, gikan sa inyong tanan nga cmaibugon nga mga tinguha, gikan sa inyong tanan nga dgarbo ug walay hinungdan nga panghunahuna, ug gikan sa inyong tanan nga dautan nga mga binuhatan.
122 Pagtudlo diha sa inyong mga kaugalingon og usa ka magtutudlo, ug dili ang tanan magdungan sa pagpamulong; apan himoa nga ang usa mamulong sa tagsa-tagsa ka higayon ug himoa nga ang tanan maminaw ngadto sa iyang mga gipamulong, nga sa diha nga ang tanan mahuman sa pagpamulong nga ang tanan unta mahatagan og kaayohan sa tanan, ug nga ang matag tawo makabaton og managsama nga kahigayunan.
123 Tan-awa nga kamo amaghigugmaay sa usag usa; hunong sa bpagkamaibugon; pagtuon sa paghatag ngadto sa usag usa sumala sa gikinahanglan sa ebanghelyo.
124 Hunong sa apagkatapulan; hunong sa pagkahugawan; hunong sa bpagpangita og kasaypanan sa usag usa; hunong sa pagkatulog og labaw pa kay sa gikinahanglan; mopahulay sa higdaanan og sayo, nga kamo dili kapuyon; bangon og sayo, nga ang inyong mga kalawasan ug ang inyong hunahuna mahimo nga malagsik.
125 Ug labaw sa tanan nga mga butang, sul-ubi ang inyong mga kaugalingon uban sa higot sa agugma nga putli, ingon sa usa ka kupo, nga mao ang higot sa kahingpitan ug bkalinaw.
126 aPag-ampo kanunay, nga kamo dili nawad-an og kaisug, hangtud Ako bmoabut. Tan-awa, ug sud-onga, Ako moabut sa labing madali, ug modawat kaninyo ngari sa akong kaugalingon. Amen.
127 Ug usab, ang kapunongan sa balay nga giandam alang sa kapangulohan sa atulunghaan sa mga propeta, gitukod alang sa ilang pagpanudlo diha sa tanan nga mga butang nga angay alang kanila, gani alang sa tanan nga mga bopisyal sa simbahan, o sa lain nga pulong, kadto kinsa gitawag sa pagpangalagad diha sa simbahan, nagsugod sa halangdon nga mga pari, gani ngadto sa mga deakono—
128 Ug kini mao ang kapunongan sa balay sa kapangulohan sa tulunghaan: Siya nga gitudlo nga mahimo nga presidente, o magtutudlo, makit-an nga magbarug sa iyang dapit, sa balay nga giandam alang kaniya.
129 Busa, siya ang una sa balay sa Dios, sa dapit diin ang katiguman diha sa balay mahimo nga makadungog sa iyang mga pulong nga mabinantayon ug sa tataw, dili sa kusog nga pulong.
130 Ug sa diha nga siya moabut sa balay sa Dios, kay siya kinahanglan nga mauna sa balay—tan-awa, kini matahum, nga siya unta mahimo nga usa ka panig-ingnan—
131 Himoa nga siya amohalad sa iyang kaugalingon diha sa pag-ampo nga magluhod sa atubangan sa Dios, agi og timaan o handumanan sa walay katapusan nga pakigsaad.
132 Ug kon adunay mosulod sunod kaniya, himoa nga ang magtutudlo mobarug, ug, uban sa pinataas nga mga kamot ngadto sa langit, oo, gani sa diha-diha, moyukbo sa iyang igsoon o mga kaigsoonan uban niini nga mga pulong:
133 Kamo ba igsoon o mga kaigsoonan? Ako moyukbo kaninyo sa ngalan sa Ginoo nga si Jesukristo, agi og timaan o handumanan sa walay katapusan nga pakigsaad, nga diin nga pakigsaad ako modawat kaninyo sa apanagdait, sa katuyoan nga malig-on, dili matarug, ug dili mabalhinon, nga mahimo ninyo nga higala ug bigsoon pinaagi sa grasya sa Dios diha sa mga higot sa gugma, aron maglakaw diha sa tanan nga mga sugo sa Dios nga walay tulubagon, diha sa pagpasalamat, hangtud sa kahangturan. Amen.
134 Ug siya nga makit-an nga dili takus niini nga pagtahud dili makabaton ug dapit diha kaninyo; kay kamo dili makatugot nga ang akong balay iyang apagahugaw-hugawan.
135 Ug siya nga mosulod ug matinud-anon sa akong atubangan ug usa ka igsoon, o kon sila mga kaigsoonan, sila motahud sa presidente o magtutudlo inubanan sa pinataas nga mga kamot ngadto sa langit, uban sa mao gihapon nga pag-ampo ug pakigsaad, o pinaagi sa pag-ingon Amen, diha sa mao gihapon nga handumanan.
136 Tan-awa, sa pagkatinuod, Ako moingon nganha kaninyo, kini mao ang panig-ingnan nganha kaninyo alang sa usa ka pagtahud sa usag usa diha sa balay sa Dios, sa tulunghaan sa mga propeta.
137 Ug kamo gitawag sa pagbuhat niini pinaagi sa pag-ampo ug sa pagpasalamat, ingon nga ang Espiritu mosulti sa inyong tanan nga mga binuhatan sulod sa balay sa Ginoo, sa tulunghaan sa mga propeta, nga kini mahimo nga usa ka santuwaryo, ang tabernakulo sa Balaan nga Espiritu ngadto sa inyong akaayohan.
138 Ug kamo dili modawat bisan kinsa diha kaninyo ngadto niini nga tulunghaan gawas kon siya limpyo gikan sa adugo niini nga kaliwatan.
139 Ug siya pagadawaton pinaagi sa ordinansa sa apaghugas sa mga tiil, kay ngadto niini nga katuyoan ang ordinansa sa paghugas sa mga tiil gitudlo.
140 Ug usab, ang ordinansa sa paghugas sa mga tiil pagahimoon pinaagi sa presidente, o sa tigdumala nga anciano sa simbahan.
141 Kini pagasugdan sa usa ka pag-ampo; ug human sa apag-ambit sa pan ug bino, siya mobakus sa iyang kaugalingon sumala sa bsumbanan nga gihatag sa ikanapulog tulo nga kapitulo sa pagpamatuod ni Juan mahitungod kanako. Amen.


c: text/html

collection: archivebot

text:
Unsay hisgutan sa Mormon nga mga misyonaryo kon mobisita sila sa akong balay?
Ang mga misyonaryo mopakigbahin sa mga mensahe mahitungod ni Jesukristo ug sa Iyang Pag-ula alang sa tanang mga tawo. Motudlo sila mahitungod sa importanting plano sa kaluwasan sa atong Langitnong Amahan, nga makahatag sa tanang mga tawo og oportunidad sa pagbalik ngadto Kaniya.
-
Bruce mitubag …
Ang mga misyonaryo mosulti nga ikaw dunay mapinanggaong Langitnong Amahan nga nahigugma ug dunay plano alang kanimo ug sa imong pamilya aron mahangturong makauban Kaniya pag-usab . Motudlo sila nimo sa unsang paagi ang ebanghelyo giestablisar ni Jesukristo sa dinhi pa Siya sa yuta napahiuli sa makausa niining ulahing mga adlaw. Daghan ang ipakita
-
Marco mitubag …
Kon bisitahan ka sa mga misyonaryo sa Simbahan ni Jesukristo sa mga Santos sa Ulahing mga Adlaw, mopakigbahin sila sa mga kamatuoran sa Plano sa Kaluwasan. Imong mahibaloan ang katuyoan sa kinabuhi ug ang pamaagi aron makabalik kita sa atong Langitnong Amahan ug magpuyo sa kalipay uban sa atong mga minahal sa hangtud. Mahimo nimo silang pangutan-on aron mas masabtan nimo unsaon sa pagsunod ang Ebanghelyo ni Jesukristo ug makadawat sa tanang panalangin gumikan sa pagsunod sa mga balaod sa Dios. Ilang itudlo nimo ang Pagpahiuli sa Ebanghelyo ug ang Simbahan ni Jesukristo. Ilang madala ang maanindot nga Espiritu sa kalipay ug gugma kanimo ug sa imong pamilya kon mainampoon kang maminaw kanila. Sultihan ka nila nganong mituo kami nga magkauban ang mga pamilya sa hangtud. Nakaserbisyo ko og full-time nga misyon sa Paris France Mission; ang duha ka tuig sa misyon ang pinakanindot nga tuig sa akong kinabuhi; nakahimamat ko’g daghang tawo nga nahimo nakong mahangturong mga higala nga sama nako og mga kasinatian nga nakapahimo nakong mas maayong tawo, bana, amahan, lungsuranon ug trabahante. Mosaad ko nga maimo ang talagsaong kasinatian kon imong dapiton ang batan-ong mga Sinugo sa Ginoo sa imong panimalay! Daghan ang ipakita

robotstxt: allowed

filter: keep


text:
Kapitulo 2
Ang katubsanan moabut pinaagi sa Balaan nga Mesiyas—Ang kagawasan sa pagpili kinahanglanon sa panginabuhi ug kauswagan—Si Adan napukan aron ang mga tawo mahimo—Mga tawo gawasnon sa pagpili sa kalingkawasan ug sa kinabuhi nga dayon. Mga 588–570 B.C.
1 Ug karon, Jacob, ako mamulong nganha kanimo: Ikaw ang akong akamagulangan nga anak sa mga adlaw sa akong kalisdanan didto sa kamingawan. Ug tan-awa, sa imong pagkabata ikaw nag-antus sa mga kasakit ug hilabihan nga kasubo, tungod sa kapintas sa imong igsoon nga mga lalaki.
2 Bisan pa niana, Jacob, akong kamagulangan nga anak sa kamingawan, ikaw nasayud sa pagkagamhanan sa Dios; ug siya nagpahinungod sa imong mga kasakit alang sa imong kaayohan.
3 Busa, bulahan ang imong kalag, ug ikaw magpuyo nga luwas uban sa imong igsoon nga lalaki, si Nephi; ug ang imong mga adlaw igahin sa pag-alagad sa Dios. Busa, ako nasayud nga ikaw natubos na, tungod sa pagkamatarung sa imong Manunubos; kay ikaw nakasabut nga diha sa kahingpitan sa panahon siya moabut nga magdala sa kaluwasan ngadto sa mga tawo.
4 Ug ikaw anakakita diha sa imong kabatan-on sa iyang himaya; busa, ikaw bulahan ingon kanila ngadto kinsa siya moalagad diha sa lawas; kay ang Espiritu managsama, kagahapon, karon, ug sa kahangturan. Ug ang agianan giandam gikan sa pagkapukan sa tawo, ug ang kaluwasan bwalay bayad.
5 Ug ang mga tawo gitudloan sa igo nga sila amasayud sa maayo gikan sa dautan. Ug ang balaod gihatag ngadto sa mga tawo. Ug pinaagi sa balaod walay tawo nga bhatagan og kaangayan; o, pinaagi sa balaod ang mga tawo cisalikway. Oo, pinaagi sa temporal nga balaod sila ipahimulag; ug usab, sa espirituhanon nga balaod sila malaglag gikan niana diin maayo ug sila mahimo nga mauyamot sa kahangturan.
6 Busa, ang akatubsanan moabut pinaagi sa atong Balaan nga bMesiyas; kay siya puno sa cgrasya ug kamatuoran.
7 Tan-awa, siya mihalad sa iyang kaugalingon sa usa ka asakripisyo alang sa sala, sa pagtuman sa katuyoan sa balaod, sa tanan niadto kinsa adunay usa ka masulub-on nga kasingkasing ug mahinulsulon nga espiritu; ug nga wala nay lain nga ang bkatuyoan sa balaod mahimo nga matuman.
8 Busa, unsa ka dako ang pagkamahinungdanon sa paghimo niini nga mga butang nga masayran ngadto sa mga lumulupyo sa yuta, aron sila masayud nga walay tawo nga makapuyo nga buhi atubangan sa Dios, agawas pinaagi sa mga maayo nga buhat, kalooy, ug grasya sa Balaang Mesiyas, kinsa mitugyan sa iyang kinabuhi sumala sa unod, ug gikuha pag-usab pinaagi sa gahum sa Espiritu, nga siya unta makapahinabo sa bpagkabanhaw sa mga patay, ingon nga mao ang unang mabanhaw.
9 Busa, siya ang unang mga bunga ngadto sa Dios, tungod kay siya ang anangamuyo alang sa tanan nga mga katawhan; ug sila nga mituo kaniya maluwas.
10 Ug tungod sa pagpangamuyo alang sa atanan, ang tanan nga mga tawo moduol ngadto sa Dios; busa, sila mobarug sa iyang atubangan, aron bpagahukman kaniya pinasubay sa kamatuoran ug cpagkabalaan diin anaa kaniya. Busa, ang mga katuyoan sa balaod nga ang Usa nga Balaan mihatag, ngadto sa pagpahamtang sa silot nga gipauban, diin nga silot nga gipauban mao ang tugbang niana nga kalipay nga gipauban, aron sa pagtubag sa mga katuyoan sa dpag-ula—
11 Kay kini gikinahanglan gayud, nga adunay akatugbang sa tanan nga mga butang. Kay kon wala pa, akong kamagulangan nga anak sa kamingawan, ang pagkamatarung dili gayud mapahinabo, ni ang pagkadautan, ni ang pagkabalaan ni ang pagkauyamot, ni ang pagkamaayo ni ang pagkangil-ad. Busa, ang tanan nga mga butang kinahanglan malangkob ngadto sa usa; busa, kon kini usa lamang ka lawas kini kinahanglan magpabilin nga walay kapuslanan, nga walay kinabuhi ni kamatayon, ni pagkadunot o walay pagkadunot, kalipay ni pagkauyamot, ni pagbati ni pagkawalay pagbati.
12 Busa, kini kinahanglan gayud nga malalang alang sa usa ka butang nga walay kapuslanan; Busa wala untay akatuyoan diha sa tumong sa iyang pagkalalang. Busa, kini nga butang kinahanglan gayud nga mokawang sa kaalam sa Dios ug sa iyang walay katapusan nga mga katuyoan, ug usab sa gahum, ug sa kalooy, ug sa bkaangayan sa Dios.
13 Ug kon ikaw moingon nga walay balaod, ikaw moingon usab nga awalay sala. Kon ikaw moingon nga walay sala, ikaw moingon usab nga walay pagkamatarung. Ug kon walay pagkamatarung walay kalipay. Ug kon walay pagkamatarung ni kalipay walay silot ni pagkauyamot. Ug kon wala kining mga butanga, walay Dios. Ug kon bwalay Dios kita wala usab, ni ang yuta; kay wala untay paglalang sa mga butang, ni palihukon ni pagaaghaton; busa, ang tanan nga mga butang mahanaw.
14 Ug karon, akong anak nga mga lalaki, ako mamulong nganha kaninyo niini nga mga butang alang sa inyong kaayohan ug kasayuran; kay adunay Dios, ug siya amilalang sa tanan nga mga butang, sa mga langit ug sa yuta, ug tanan nga mga butang nga anaa kanila, mga butang nga palihukon ug mga butang nga baghaton sa pagpalihok.
15 Ug sa pagpahigayon sa iyang walay katapusan nga mga akatuyoan sa sangputanan sa tawo, human siya makalalang sa atong unang mga ginikanan, ug sa kahayopan sa umahan ug sa mga langgam sa kahanginan, ug diha sa katapusan, tanan nga butang nga nalalang, gikinahanglan gayud nga adunay usa ka katugbang; gani ang bgidili nga cbunga dkaatbang sa kahoy sa kinabuhi; ang usa tam-is ug ang lain pait.
16 Busa, ang Ginoong Dios mihatag ngadto sa tawo nga siya amolihok alang sa iyang kaugalingon. Busa, ang tawo dili makalihok alang sa iyang kaugalingon gawas kini siya bpagadanihon sa usa o sa lain.
17 Ug ako, si Lehi, sumala sa mga butang diin ako mibasa, kinahanglan gayud nga magdahum nga usa ka aanghel sa Dios, sumala niana nga nahisulat na, bnahulog gikan sa langit; busa, siya nahimo nga usa ka cyawa, nagtinguha niana diin dautan sa atubangan sa Dios.
18 Ug tungod sa iyang nahulog gikan sa langit, ug nahimo nga uyamut sa kahangturan, siya usab anagtinguha sa kauyamot sa tanan nga mga katawhan. Busa, siya miingon ngadto kang bEva, oo, gani kadto nga karaan nga bitin, kinsa mao ang yawa, kinsa mao ang amahan sa tanan nga mga cbakak, gani siya miingon: Kaon sa gidili nga bunga, ug dili ka mamatay, apan mahimo ka nga sama sa Dios, dmasayud sa maayo ug sa dautan.
19 Ug human si Adan ug si Eva amakakaon sa gidili nga bunga, sila gihinginlan gikan sa tanaman sa bEden, aron sa pag-ugmad sa yuta.
20 Ug sila nanganak; oo, gani ang abanay sa tibuok yuta.
21 Ug ang mga adlaw sa mga akatawhan gilugwayan, sumala sa kabubut-on sa Dios, nga sila unta bmaghinulsol samtang diha sa lawas; busa, ang ilang kahimtang nahimo nga usa ka kahimtang sa cpagsulay, ug ang ilang panahon gilugwayan, sumala sa mga sugo diin ang Ginoong Dios mihatag ngadto sa mga katawhan. Kay siya mihatag og sugo nga ang tanan nga mga tawo kinahanglan gayud nga maghinulsol; kay siya mipakita sa tanan nga mga tawo nga sila dnahisalaag, tungod sa kalapasan sa ilang mga ginikanan.
22 Ug karon, tan-awa, kon si Adan wala pa unta makalapas siya dili unta mapukan, apan siya magpabilin unta sa tanaman sa Eden. Ug ang tanan nga mga butang nga nalalang magpabilin unta sa mao nga kahimtang human sila malalang; ug sila tingali unta nagpabilin sa kahangturan, ug walay katapusan.
23 Ug sila dili unta makabaton og mga aanak; busa sila unta magpabilin diha sa usa ka kahimtang nga walay sala, walay hingpit nga kalipay, tungod kay sila wala makasinati sa pagkauyamot; walay gihimo nga maayo, kay sila wala makasinati og sala.
24 Apan tan-awa, ang tanan nga mga butang nahimo diha sa kaalam kaniya kinsa anasayud sa tanan nga mga butang.
25 Si aAdan bnapukan aron ang mga tawo mahimo; ug ang mga tawo cnaingon, nga unta sila makabaton og dhingpit nga kalipay.
26 Ug ang aMesiyas moanhi sa kahingpitan sa panahon, nga aron siya bmotubos sa mga katawhan gikan sa pagkapukan. Ug tungod kay sila natubos gikan sa pagkapukan sila nahimo nga cgawasnon sa kahangturan, nasayud sa maayo gikan sa dautan; sa pagbuhat alang sa ilang mga kaugalingon ug nga dili pagaaghaton, gawas kon kini mao ang silot sa dbalaod sa mahinungdanon ug katapusan nga adlaw, sumala sa mga sugo nga gihatag sa Dios.
27 Busa, ang mga tawo agawasnon sumala sa unod; ug ang tanan nga mga butang gihatag kanila diin angay ngadto sa tawo. Ug sila gawasnon sa bpagpili sa kalingkawasan ug sa ckinabuhi nga dayon, pinaagi sa halangdon nga Tigpataliwala sa tanan nga mga tawo, o pagpili sa pagkabihag ug sa kamatayon, sumala sa pagkabihag ug sa gahum sa yawa; kay siya nagtinguha nga ang tanan nga mga tawo unta mahimo nga mauyamot sama ngadto kaniya.
28 Ug karon, akong anak nga mga lalaki, ako unta manghinaut nga kamo mosalig sa halangdon nga aTigpataliwala, ug mopatalinghug ngadto sa iyang mahinungdanon nga mga sugo; ug magmatinud-anon sa iyang mga pulong, ug mopili sa kinabuhi nga dayon, sumala sa kabubut-on sa Balaang Espiritu;
29 Ug dili mopili sa walay katapusan nga kamatayon, sumala sa kabubut-on sa tawo ug sa dautan nga anaa niana, nga naghatag sa espiritu sa yawa og gahum sa apagbihag, aron pagdala kaninyo ngadto sa bimpyerno, nga siya mohari ibabaw kaninyo sa iyang kaugalingon nga gingharian.
30 Ako namulong niining pipila ka mga pulong nganha kaninyong tanan, akong anak nga mga lalaki, sa katapusan nga mga adlaw sa akong pagsulay; ug ako mipili sa maayo nga bahin, sumala sa mga pulong sa propeta. Ug wala akoy lain nga tuyo gawas sa walay katapusan nga kaayohan sa inyong mga kalag. Amen.


text:
Unsa ang pamaagi sa kinabuhi sa Mormon? Sa unsa nga paagi ang Mormon magpakabuhi?
Usa sa labing importante nga rason nga ania sa kalibutan mao ang “pagtagamtam og kalipay” (2 Nephi 2:25). Personal nga pag-ampo, pagtuon sa kasulatan, ug pagtambong sa simbahan makatabang namo nga makasabut nga ang labing maayong paagi sa pagpangita og kalipay niini nga kinabuhi mao ang pagkahibalo sa plano sa Atong Langitnong Amahan sa kalipay, ang ebanghelyo ni Jesukristo, ug sa pagpaningkamot sa pagsunod sa “balaod” sa Dios (Mga Proverbio 29:18). Ang mga pamilya mao ang importante nga bahin sa Plano sa Dios ug kadaghanan sa paagi sa atong pagpakabuhi nagpokus sa atong mga pamilya. Gusto namong ipaambit ang kalipay nga among natagamtaman ngadto sa tanan nga among mahimo pinaagi sa pagserbisyo, misyonaryo nga buhat, ug pagsalmot ngadto sa katilingban.
-
Jason mitubag …
Lisud para nako ang pag-ila kon nagmasulundon ba ko tungod kay Mormon ko o dili. Sa laing pagkasulti, wa nako ilha ang akong estilo sa kinabuhi nga lahi ra kaayo sa akong mga higala. May prebilihiyo kong nakapuyo sa daghang dapit, labi na sa Sidlakan sa Estados Unidos, diin kadaghanan sa akong mga kontak ug gikauban dili mga miyembro sa Simbahan. Dili ikalimod nga ang akong estilo sa kinabuhi dili dako og kalainan niining mga higala. Motrabaho ko, ibalanse ang mga responsibilidad sa trabaho ug pamilya, moserbisyo sa komunidad ug simbahan, ug ganahan kong magbiseklita kutob sa mahimo. Ang akong pinakaprayoridad mao ang pagkamaayong bana ug amahan sa buotan nakong asawa ug talagsaong mga anak. Daghan ang ipakita


text:
Ngano nga ang pamilya importante kaayo sa Mormons?
Ang among mga pamilya mao ang dapit alang sa pagtubo nga among masinati sa kinabuhi.
Sa among mga pamilya kami mohigugma, moserbisyo, motudlo, ug mokat-on gikan sa usag usa. Ambitan namo ang mga kalipay ug mga kasubo. Ang panagbugkos sa pamilya makahatag namo og malisud nga mga hagit, apan kini makahatag usab namo og kalig-on ug sa uban namong labing dako nga kalipay.
Ang pamilya importante sa plano sa Dios alang sa Iyang mga anak. Mao usab kini ang importante nga unit sa katilingban ug ang paagi sa pagdala og mga anak nganhi sa kalibutan diin sila higugmaon, amumahon, ug tudloan sa kamatuoran ug pagkamatarung (tan-awa sa “Ang Pamilya: Usa ka Pamahayag ngadto sa Kalibutan”).
Samtang dili kita makapili sa mga kondisyon sa atong pagkatawo, makapili kita kada adlaw sa paghimo sa atong mga pamilya nga mas lig-on ug mas malipayon. Posible alang sa mga indibidwal sa pagbalik ngadto sa atubangan sa Dios ug alang sa mga pamilya nga magkahiusa sa kahangturan.
-
Tom mitubag …
Ang pamilya mao ang sukaranang unit diin ang estraktura sa katilingban natukod, dinhi sa yuta ug sa kahangturan. Ang bata makapangita og kalipay sa daghang paagi, apan dakong purohan nga makita kini diha sa pamilya nga nagpakabuhi sa kahingpitan sa Ebanghelyo. Niana nga rason, ang bata dunay katungod nga maamumahan sa inahan ug amahan kinsa may hingpit nga pasalig sa matag usa ug sa ilang mga anak. Daghan ang ipakita
-
Denny mitubag …
Dili ko kahunahuna nganong ang matag relihiyon wala magtudlo sa importansya sa pamilya. Nagtrabaho ko sa mga pamilya nga nagkatibuagsa ug sakit kaayo ni para sa mga anak ug mga ginikanan. Adunay ingon ka balaan nga koneksyon tali sa mga sakop sa pamilya nga dili mahimong ibaliwala. Akong gibati nga nabulahan sa kahibalo nga naa ang akong pamilya para kanako ug ako naa para kanila. Ako ug akong asawa bulahan kaayo tungod sa among paghigugmaay ug sa among mga anak ug mga apo. May suporta sab mi gikan sa daghan namong igsoon, mga iyaan ug uyoan, mga ig-agaw ug uban pa. Ang mga pamilya talagsaon ug ang mga pamilya mahangturon. Daghan ang ipakita


text:
Unsa ang Balaod sa kaputli?
Ang gahum sa paglalang og mga bata sagrado kaayo. Ang atong Amahan sa Langit mimando nga ang sagrado nga gahum ug pribelihiyo sa sekswal nga mga relasyon gamiton lamang tali sa usa ka lalaki ug babaye kinsa legal nga naminyo. Mao kini ang balaod sa kaputli. Nagpasabut kini nga kinahanglan nga kita walay sekswal nga relasyon sa dili pa maminyo, ug human kita maminyo kita kinahanglang adunay sekswal nga relasyon lamang sa atong bana o asawa.
Ang pagsunod sa balaod sa kaputli makahatag og kahilwasan, kalipay, kalinaw, ug pagtahud sa kaugalingon. Makapalig-on usab kini sa gugma sa kaminyoon ug makapanalipod sa mga pamilya. Ang pagsupak niini nga balaod seryoso. Apan kadtong nakasupak niini mahimong makaangkon og kapasayloan ug kalinaw pinaagi sa paghinulsol ug pagkamasulundon.
Ang Dios gusto sa labing maayo alang kanimo ug alang sa Iyang tanang mga anak. Ang pagsunod sa plano sa Dios sa pagtagana sa pagkasuod alang sa kaminyoon makatabang nimo ug sa imong pamilya nga magmalipayon.
-
Vicente Hernandez Garcia mitubag …
Ang gahum sa pagpasanay sagrado. Ang atong Amahan sa Langit mimando nga ang sagrado nga gahum ug pribelihiyo sa pakighilawas gamiton lamang tali sa usa ka lalaki ug babaye kinsa legal nga naminyo. Gitawag nato kini nga balaod sa kaputli, nga nagpasabut nga dili kita makighilawas sa wala pa ang sagrado nga pakigsaad sa kaminyoon. Usab kon minyo na makighilawas lang kita sa atong kapikas. Ang pagtahud sa balaod sa kaputli makahatag nato og kasiguroan, kalipay, kalinaw, ug gugma. Makapalig-on ug makapanalipod usab kini sa atong pamilya. Ang kakulang sa pagsunod niini nga balaod makahatag og seryoso nga mga sangputanan. Hinoon, kadtong nakasupak niini mahimong makaangkon og kapasayloan ug kalinaw pinaagi sa paghinulsol ug pagkamasulundon sa mga balaod sa Dios. Ang atong Langitnong Amahan gusto sa labing maayo alang kaninyo ug alang sa Iyang tanang mga anak. Ang pagsunod sa mga sugo sa Dios ug sa pagsunod sa balaod sa kaputli makatabang kaninyo ug sa inyong pamilya. Daghan ang ipakita


text:
Seksyon 115
Pagpadayag nga gihatag pinaagi ni Joseph Smith ang Propeta, sa Far West, Missouri, 26 sa Abril 1838, mipahibalo sa kabubut-on sa Dios mahitungod sa pagtukod niana nga dapit ug sa balay sa Ginoo (History of the Church, 3:23–25). Kini nga pagpadayag gitumong ngadto sa tigdumala nga mga opisyal sa Simbahan.
1–4, Ang Ginoo naghatag og ngalan sa iyang simbahan Ang Simbahan ni Jesukristo sa mga Santos sa Ulahing mga Adlaw; 5–6, Ang Zion ug ang iyang mga istaka mao ang mga dapit sa panalipod ug dangpanan alang sa mga Santos; 7–16, Ang mga Santos gisugo sa pagtukod og balay sa Ginoo didto sa Far West; 17–19, Si Joseph Smith naghupot sa mga yawe sa gingharian sa Dios dinhi sa yuta.
1 Sa pagkatinuod sa ingon miingon ang Ginoo nganha kaninyo, akong sulugoon aJoseph Smith, Jun., ug usab sa akong sulugoon bSidney Rigdon, ug usab sa akong sulugoon cHyrum Smith, ug sa inyong mga magtatambag kinsa mao karon, ug kinsa mao ang itudlo human niini;
2 Ug usab nganha kanimo, akong sulugoon aEdward Partridge, ug sa iyang mga magtatambag;
3 Ug usab ngadto sa akong matinud-anon nga mga sulugoon kinsa anaa sa halangdon nga konseho sa akong simbahan diha sa Zion, kay sa ingon kini pagatawgon, ug ngadto sa tanan nga mga anciano ug mga katawhan sa akong simbahan ni Jesukristo sa mga Santos sa Ulahing mga Adlaw, nga nagkatibulaag sa lain nga dapit sa tibuok kalibutan;
4 Kay sa ingon ang akong asimbahan pagatawgon sa katapusan nga mga adlaw, gani bAng Simbahan ni Jesukristo sa mga Santos sa Ulahing mga Adlaw.
5 Sa pagkatinuod Ako moingon nganha kaninyong tanan: aTindog ug pakita aron ang inyong kahayag mao ang usa ka bsukaranan alang sa tanan nga mga nasud;
6 Ug nga ang apanagpundok sa yuta sa bZion, ug diha sa iyang mga cistaka, alang sa usa ka panalipod, ug alang sa usa ka ddangpanan gikan sa unos, ug gikan sa kaligutgut sa diha nga kini eibu-bu nga walay pagkuto diha sa tibuok yuta.
7 Himoa ang dakbayan, sa Far West, nga usa ka balaan ug gipahinungod nga yuta ngari kanako; ug kini pagatawgon nga labing balaan, kay ang yuta diin kamo nagtindog abalaan.
8 Busa, Ako nagsugo kaninyo sa apagtukod og balay ngari kanako, alang sa pagpundok sa akong mga santos, nga sila bmosimba kanako.
9 Ug himoa nga adunay usa ka sinugdanan niini nga buhat ug usa ka tukuran, ug usa ka giandam nga buhat niini nga sunod nga ting-init;
10 Ug himoa ang sinugdanan nga mahimo sa umaabut nga ikaupat nga adlaw sa Hulyo; ug gikan niini nga higayon himoa ang akong mga katawhan nga magkugi sa pagtrabaho aron sa pagtukod og balay ngadto sa akong ngalan;
11 Ug sulod sa ausa ka tuig gikan niini nga adlaw himoa sila nga magsugod pag-usab sa pagpahimutang sa tukuran sa akong bbalay.
12 Sa ingon himoa sila gikan niana nga higayon nga mokugi sa paghago hangtud nga kini mahuman, gikan sa tukuran nga bato dinha ngadto sa kinaibabwan diha niana, hangtud walay bisan unsa nga butang nga mahibilin nga wala mahuman.
13 Sa pagkatinuod Ako moingon nganha kaninyo, ayaw himoa ang akong sulugoon nga si Joseph, ni ang akong sulugoon nga si Sidney, ni ang akong sulugoon nga si Hyrum, makautang pa alang sa pagtukod og balay ngadto sa akong ngalan;
14 Apan himoa ang usa ka balay nga matukod ngadto sa akong ngalan sumala sa asumbanan diin Ako mipakita ngadto kanila.
15 Ug kon ang akong mga katawhan motukod niini nga dili subay sa sumbanan diin Ako mipakita ngadto sa ilang kapangulohan, Ako dili modawat niini diha sa ilang mga kamot.
16 Apan kon ang akong mga katawhan motukod niini subay sa sumbanan diin Ako mipakita ngadto sa ilang kapangulohan, gani ang akong sulugoon nga si Joseph ug sa iyang mga magtatambag, niana Ako modawat niini gikan sa mga kamot sa akong mga katawhan.
17 Ug usab, sa pagkatinuod Ako moingon nganha kaninyo, kini mao ang akong kabubut-on nga ang dakbayan sa Far West kinahanglan tukuron sa madali pinaagi sa pagpundok sa akong mga santos;
18 Ug usab nga ang lain nga mga dapit kinahanglan itudlo nga mga aistaka diha sa mga rehiyon sa palibut, ingon nga sila mapahibalo ngadto sa akong sulugoon nga si Joseph, matag karon ug unya.
19 Kay tan-awa, Ako mag-uban kaniya, ug Ako mobalaan kaniya sa atubangan sa mga katawhan; kay ngadto kaniya Ako mohatag sa mga ayawe niini nga gingharian ug sa pagpangalagad. Bisan pa niana. Amen.


text:
Sec. Sitoy mutambong sa PB session
CEBU, Philippines - Mutambong si kanhi Cordova mayor, karon Presidential Adviser on Legislative Affairs, Secretary Adelino Sitoy, sa sesyon sa Provincial Board karong hapon.
Kini nunot sa iyang hangyo sa PB nga matabangan ang Lungsod sa Cordova nga masulbad ang panagsungi sa utlanan sa Dakbayan sa Lapu-Lapu. Si Sitoy nihangyo sa PB nga paatubangon sa sesyon ang mga opisyal sa Department of the Interior and Local Government (DILG), Department of Environment and Natural Resources (DENR), Lungsod sa Cordova, Dakbayan sa Lapu-Lapu ug Provincial Legal Office.
Matud ni Sitoy nga ang kagamhanan sa Lungsod sa Cordova ubos sa iyang anak nga si Mayor Mary Therese Sitoy-Cho buot nga ilang limpyohan ang sapa nga giangkon sa Dakbayan sa Lapu-Lapu.
Lakip sa mutambong sa sesyon sa PB sila si DILG Executive Assistant IV Bienvenido F. Barroso, DILG-7 Director Rene K. Burdeos, DILG Provincial Director Jerome G. Gonzales, DENR-7 Regional Technical Director Eduardo M. Inting, Provincial Legal Officer Orvi G. Ortega.
Mayor Sitoy-Cho, Bise Mayor Victor S. Tago III, Konsehal Jose A. Wahing, chairman sa committee on land use; Municipal Engineer Soripo B. Singculan, Municipal Planning and Development Coordinator Leonides A. Ator, Municipal Assessor Nazario P. Sumalinog, Jr.
Acting Lapu-Lapu City Mayor Marcial A. Ycong, Konsehal Roque P. Wagwag, chairman sa committee on land use; City Administrator Florito P. Pozon, ug City Attorney Yuri M. Beluan. Niadtong 2011, ang konseho sa lungsod nihangyo na kang kanhi gobernador, karon House Deputy Speaker Gwendolyn Garcia sa pagpanginlabot sa pangangkon sa Dakbayan sa Lapu-Lapu sa sapa sa Pilipog ug Gabi. (BANAT NEWS)
- Latest


text:
Julius Caesar
Si Julius Caesar (gihubad usab isip Julio Caesar kun Julio Cesar) (100?-44 B.C.) maoy usa sa mga bantogang baganbagani ug lugayna sa Karaang Roma. Siya nahimong usa ka maayong pamunong militar, ug dako'g natampo sa pagtubo sa Roma ngadto sa usa ka Imperiyo. Ang iyang kadaogan sa nahitabong gubat patani nakahimo kaniyang usa ka diktador sa Roma. Apan ang iyang gahom nakahulga sa iyang mga kaaway sa lugay, ug pipila kanila ang mipatay kaniya niadtong 44 B.C.
Sayong kinabuhi[usba | usba ang wikitext]
Si Gaius Julius Caesar natawo sa Roma sa usa ka adunahang banay. Sa edad nga 17 iyang gipacaslan si Cornelia, anak ni Lucius Cornelius Cinna. Si Cinna usa ka kauban ni Gaius Marius, usa ka iladong líder. Si Lucius Sulla, ang diktador sa Roma kaniadto, misugo kang Caesar sa pagbuwag kang Cornelia, apan wala misugot si Caesar. Busa miadto siya sa Grecia aron makalingkawas kang Sulla, ug aron usab makatuon og Filosofía ug Oratoria. Wala magdugay gipasaylo ni Sulla si Caesar, ug busa mibalik siya sa Roma. Si Caesar ug Cornelia adunay anak-babaye, si Julia. Namatay si Cornelia niadtong mga 68 B.C.
Nahilig si Caesar sa lugay, ug gisulayan niya ang pagkuha sa suporta sa mga tawo. Niadtong 65 B.C., gipili siya ngadto sa opisyal sa Aedile. Niadtong 62 B.C. nahimo siyang Praetor, ang opisyal nga gisundan sa consul.
Ang panag-abin uban ni Pompey[usba | usba ang wikitext]
Si Catiline, usa ka lugayna wala mahimoot sa dagang lugaynon, naglaraw og usa ka pag-alsa. Niining laraw, ang mga aristocrático boot gub-on ang tibook pundok sa mga inilang líder, lakip si Caesar. Apan wala sila nakalampos sa ilang gipangplano.
Niadtong 60 B.C. nakig-anib si Caesar kang Marcus Licinius Crassus ug Gnaeus Pompey, busa natukod ang Unang Triumvirato. Kini nga alianza naghupot og dakong gahom sa Roma. Si Crassus usa ka tawong adunay dakong gahom ug salapi. Si Pompey inila tungod sa iyang bag-ong kadaogan sa Asia Minor ug isip usa ka maayong pamunong militar. Si Caesar, sa iyang bahin, nahimong Consul niadtong 59 B.C.. Silang tulo migamit og kusog ug cuarta alang sa pagpadayon sa ilang mga programa, apan nacoja nila ang kalagot sa mga konserbationg lugay. Sa tuig 59 B.C. gipangasawa ni Caesar si Calpurnia, anak ni Lucius Piso sa Roma. Sa mao usab nga tuig gipangasawa ni Pompey si Julia, ang anak ni Caesar.
Mga kampanya sa Gaul[usba | usba ang wikitext]
Si Caesar usa ka lugayna, apan nasayod siyang gikinahanglan ang mga kadaogang militar aron modako ang iyang gahom. Niadtong 58 B.C. gisugdan niya ang usa ka kampanya para masakop ang Gaul (Francia karon). Didto migawas ang iyang talento sa pakiggubat. Sa siyam niya ka tuig sa Gaul, duha ra ka sangka siya napildi. Nacoja niya ang kayutaan silangan sa Subang Rhine, giabog ang mga Alemán sa Gaul, ug milabang sa Rhine aron mapakita ang gahom sa Roma. Gisulong usab niya sa makaduha ang Britania, niadtong 55 ug 54 B.C.
Gubat patani[usba | usba ang wikitext]
Bisan tood ug daghang kasaulogan ang gipasiugdan sa Roma aron mahinumdum ang iyang mga kadaogan, dili tanan ang nahimoot sa campaña ni Caesar. Pipila sa iyang mga higala, sama ni Pompey, ang naalarma sa iyang nagkadakong kasikat. Ang kasuya ni Pompey nakatukmod kaniya sa usa ka alianza uban sa mga conservativo. Niadtong 49 B.C., ang maong pundok misugo kang Caesar sa pagbiya sa iyang kasundalohan.
Wala mosugot si Caesar, busa iyang gipamarcha ang iyang kasundalohan tabok sa Rubicon, usa ka suba nga nagsilbing utlanan sa iyang mga provincia ug sa Italia. Human niadtong maong acto, dili na mahimong mobalik. Si Caesar natukmod ug mitukmod sa Roma ngadto sa gubat civil. Sa iyang pagpadayon, gamay ra ang kaaway nga mitumaw. Miamin ang mga sundalo ni Pompey ngadto kang Caesar, busa napugos si Pompey paglingkawas ngadto sa mga Balkan kuyog ang mga konserbatibong pundok. Sulod sa 60 ka adlaw, nahimong pamuno si Caesar sa Italya. Apan kapin lima ka tuig ang iyang gihurot para mapukan si Pompey ug ang iyang mga dumdapig.
Niadtong 49 B.C., gitudlo niya ang iyang kaugalingon isip Dictador ug Consul. Gisugat niya ang kasundalohan ni Pompey sa misunod nga tuig didto sa Sangka sa Pharsalus, Grecia. Napukan ang kasundalohan ni Pompey, ug miikyas si Pompey pa'g-usab ngadto na sad sa Ehipto. Misunod si Caesar, apan sa iyang pag-abot didto gipatay na diay si Pompey sa pipila ka assassin. Didto niya nakaila si Cleopatra.
Kataposang mga kadaogan[usba | usba ang wikitext]
Sa wala pa siya mobalik sa Roma, gidaog usa ni Caesar ang gubat nga iyang gilunsad para mabutang sa trono sa Egipto si Cleopatra. Human niadto, iya siyang gidala ngadto sa Roma. Gidaog niya ang misunod nga gubat batok kang Pharnacles II, hari sa Pontus. Veni, vidi, vici (Ako miabot, ako nakakita, ako nakabuntog), mao ang iyang gibatbat sa senado human sa iyang kadaogan sa Sangka sa Zela, bahin sa lugar nga karon mao ang Turkey.
Ang mga sumusunod ni Pompey nagtipon human sa kamatayon sa ilang líder. Apan niadtong 46 B.C., sa Thapsus, Amihanang África, sayon silang gipukan ni Caesar. Si Cato ang Manghod, human mahibaloan ang ilang kapildehan, naghikog. Niadtong 45 B.C., sa Munda, Espanya, gipilde ni Caesar ang duha ka anak ni Pompey. Mao kini ang iyang kataposang sangka.
Si Caesar na ang nahimong dili malupig nga líder sa Roma. Iyang gipasaylo ang mga sumusunod ni Pompey. Ang katawhan nahimoot kaniya, busa gihatagan siya'g gahom sa pagkadictador ubos sa napulo ka tuig. Dili pa kontento, gipatas-an niya kini ngadto sa Diktador hangtod Kamatayon. Sa usa ka kasaulogang lugaynon, gihatag unta ni Marco Antonio ang corona sa usa ka hari, apan kay dili man ganahan ang mga Romano og hari, wala kini niya dawata.
Asasinasyon[usba | usba ang wikitext]
Bisan og wala dawata ni Caesar ang corona, daghan ang nanahap nga naglaraw si Caesar nga mahimong hari. Si Marcus Junius Brutus ug Gauis Cassius, kinsa pulos gipasaylo ni Caesar human sa Sangka as Pharsalus, nanguna sa usa ka pundok sa mga aristocrático aron patyon ang diktador. Niadtong Marso 15, 44 B.C. (ang Ides sa Marzo), ilang gidunggab si Caesar samtang misulod siya sa usa ka panagtigom sa Senado. Kapin 20 ka samad dinunggaban ang iyang nadawat sa mga mamumuno.
Napungot ang mga Romano sa asasinasyon, kadaghanan kanila gisulong ang balay sa mga mamumuno. Ang iyang kamatayon nakatukmod og kagubot, kay daghan man ang naglaraw nga mopuli kaniya. Busa natukod ang Ikaduhang Triumvirato.
Kabilin[usba | usba ang wikitext]
Maayo ang paggamit ni Caesar sa gahom nga iyang nakuha, ug daghan siya'g gipatuman nga mga reforma. Iyang gipahinay ang pagpangawkaw sa kagamhanan. Iyang giusab ang tuigan ngadto sa usa ka mas tukmang bersyon, ang Julianong kalendaryo. Nakighiuli siya sa iyang mga kanhi kaaway sa pagtudlo kanila sa mga oficio sa kagamhanan. Iya usab nga gihatagan og katungod sa pagkalungsoranon ang mga tawong dili Romanhon. Gihatagan ni Caesar og libreng pagkaon ang kadaghanan sa mga kabos nga Romanhon. Nagtukod siya'g mga kolonya aron sayon ang pag-abot sa mga material ngadto sa Roma.
Apan pipila sa iyang gibuhat ang nakapaubos sa garbong Romanhon. Usa niini mao ang iyang pagpaubos sa Senado ngadto sa usa ka pundok-tigtambag lamang. Kini nga maong kawalay respeto nakapapungot sa pipila ka mga magbatasan. Daghan usab ang nalain sa iyang pagdumala isip Dictador. Ang paghatag usab niya'g katungod sa mga dili-Romanhon nakadugang sa kalagot sa mga tawo.
Ubang talento[usba | usba ang wikitext]
Isip usa ka orator, si Caesar nagsunod lamang kang Cicero, ang kinamaayohang orator nga Romano. Nailhan usab si Caesar isip usa ka manunulat. Ang iyang Comentario sa Gubat Gálico, diin niya gitala ang iyang kampanya sa Gaul, maoy iyang kinamaayuhang sinulat bahin sa Kasaysayan. Ang iyang tataw ug direktang pamaagi maoy nakahimo niining sumbanan sa mga misunod nga magsasaysay.


text:
Kalofer (lungsod)
- Alang sa ubang mga dapit sa mao gihapon nga ngalan, tan-awa Kalofer.
Kalofer (Bulgarian: Kaлoфep) maoy lungsod sa Bulgaria.[1] Ang Kalofer nahimutang sa munisipyo sa Obshtina Karlovo ug rehiyon sa Plovdiv, sa sentro nga bahin sa nasod, 140 km sa sidlakan sa ulohang dakbayan Sofia. Ang gitas-on sa Kalofer mao ang 731 metros ibabaw sa dagat nga lebel[1], ug adunay 3,248 ka molupyo.[1]
Ang yuta palibot sa Kalofer kay kabungtoran sa habagatang-sidlakan, apan sa amihang-kasadpan nga kini mao ang kabukiran. Ang yuta palibot sa Kalofer nga tinakpan sa ubos sa habagatan.[saysay 1] Ang kinatas-ang punto sa palibot aduna kini 914 ka metros ibabaw, 1.0 km sa amihanan sa Kalofer.[saysay 2] Ang labing duol nga mas dako nga lungsod mao ang Karlovo, 15.1 km sa kasadpan sa Kalofer. Sa rehiyon palibot sa Kalofer, kabukiran talagsaon komon.[saysay 3]
Ang mga tanom sa palibot sa Kalofer kay hapit tanan kaumahan.[3] Ang dapit palibot sa Kalofer medyo gamay nga populasyon, uban sa 28 mga tawo kada kilometro kwadrado.[4] Ang temperatura promedyo 11 °C. Ang labing mainit nga bulan mao Agosto, sa 22 °C, ug ang labing bugnaw nga bulan mao Disyembre, sa 0 °C.[5] Ang pag-ulan promedyo 1,066 milimetro matag tuig. Ang labing ulanon nga bulan mao Mayo, sa 142 milimetro sa ulan, ug ang labing uga nga bulan mao Nobiyembre, sa 50 milimetro sa ulan.[6]
Saysay[usba | usba ang wikitext]
- ↑ Kalkulado gikan sa pakigbingkil sa tanan nga gitas-on data (DEM 3") gikan sa Viewfinder Panoramas, sa sulod sa 10 ka kilometro radius.[2] Ang bug-os nga algoritmo anaa dinhi.
- ↑ Kalkulado gikan sa gitas-on data (DEM 3") gikan sa Viewfinder Panoramas.[2] Ang bug-os nga algoritmo anaa dinhi.
- ↑ Mas sulod sa 20 ka kilometro gilay-on itandi sa average nga densidad sa Yuta, sumala sa GeoNames.[1]
Ang mga gi basihan niini[usba | usba ang wikitext]
- ↑ 1.0 1.1 1.2 1.3 1.4 Kalofer sa GeoNames.Org (cc-by); post updated 2012-01-18; database download sa 2015-11-20
- ↑ 2.0 2.1 Viewfinder Panoramas Digital elevation Model (2015-06-21).
- ↑ NASA Earth Observations: Land Cover Classification. NASA/MODIS.
- ↑ NASA Earth Observations: Population Density. NASA/SEDAC.
- ↑ 5.0 5.1 NASA Earth Observations Data Set Index. NASA.
- ↑ NASA Earth Observations: Rainfall (1 month - TRMM). NASA/Tropical Rainfall Monitoring Mission.


text:
gin release ang explanation nga 2 daw didto drivers nga ma take turns dulong sa ila pa RITM kay halin pa QC ang accommodation. Ang akon man lang, damo nagoffer FREE lodging kag transportation for healthworkers esp sa Manila area. Sa pagkalayo pa ila gina istaran didto??
dako na gani sakripisyo dy ma'ams nga sila lang duwa itrain, madugang ka pa gid ya kay wala ka quarantine halin ka manila? ano na Janet? nastress na ko gani nga gnpadala ni Julienne 3 ya kastaff imbes +3 or +2 MT. uyang kamo sa resources
-
New conversation
-
-
ngaa duwa gd kadrivers ang matake turns? wala man lang nila napanumdum kung pano magtake turns ang MTs mag abot di kay 2 lang sila natrain. hayyyy
- 4 more replies
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text:
kailangan mu duty sa akoang ate kay member sya sa barangay officials diba? tas ug di muduty matanggal? kailangan pud sguro ninyo musabot sguro na PUM akoang ate. dili nang mangdiri mo saiya porket gikan lang sya diri sa davao tas niuli sya diha!
responsibilidad pd skoang ate ang brgy mao na naa sya diha gaserbisyo sainyoha! ang amo lang unta PUM sya ba. kailangan sya mag quarantine for 2 weeks. nyag carrier na sya? sya na inyong pasanginlan? pag shor jud mo!!
-
-
palihog lang jodShow this threadThanks. Twitter will use this to make your timeline better. UndoUndo
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text:
Idk. Kumpiyansa ra siguro sila. Unta masayo nila.
Feeling nako kling kay, since sa halos 50M katao nga gapuyo sa Pagadian, relatively gamay ra gyud ang manggawas kada adlaw para mamalit and such. So basin kana ang rason ngano dugay gihapon ang curfew. Pero ma defeat ang purpose sa community quarantine kay dapat sayo unta.
-
-
This Tweet is unavailable.
-
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text:
Unsa ang Relief Society?
Ang Relief Society mao ang pinakakaraan ug pinakadako nga organisasyon sa mga babaye sa kalibutan. Ang Relief Society naestablisar niadtong 1842 alang sa mga babaye nga 18 anyos ang edad ug mas magulang pa. Ang katuyoan niini mao ang pagpalambo sa pagtuo ug personal nga pagkamatarung, paglig-on sa mga pamilya ug mga panimalay, ug pagtabang sa nanginahanglan.
-
Sally Anne mitubag …
Ang Relief Society talagsaong society sa kababayen-an sa simbahan. Daghan ang ipakita
-
Anne! mitubag …
Ang Relief Society importante nga bahin kon kinsa ko isip Mormon. Sa Dominggo motambong ko og miting sa simbahan diin ang mga babaye lang ang mag-uban ug magkat-on bahin ni Jesus, sa iyang ebanghelyo, ug sa plano sa Dios. Maghisgot mi unsaon nga mahimong mas maayong mga asawa, inahan ug higala. Isip babaye sa Relief Society akong gibuhat ang akong bahin sa pagtabang sa komunidad pinaagi sa pagdala og mga pagkaon sa nanginahanglan, o pagtapad sa ubang kababayen-an nga nag-inusara o nag-antus sa ubang paagi. Ganahan ko nga makapaambit sa akong mga higala sa Relief Society sa mga butang nga nahibaloan nakong makatabang nila. Ang Relief Society nakatabang nakong makasagubang sa pagkamatay sa akong inahan dihang 19 pa ko, ug pagdiborsyo dihang 28 nako. Nalipay ko nga may Relief Society dihang nabuta ang akong anak nga babaye, gipatol akong anak nga lalaki, ug ako may kanser. Ang kababayen-an sa Relief Society midasig nako nga malatas ang personal nakong mga kasub-anan ug kasakit. Wala ko kahibalo kon asa ko karon, kon wala koy mga higala nga miatiman, misuporta ug mihupay nako. Ang Relief Society mao ang tukma nga organisasyon. Mohatag mi og kahupayan sa tanan (dili lang sa kababayen-an) nga nanginahanglan. Daghan ang ipakita
-
Beatta mitubag …
Ang Relief Society organisasyon sa mga babaye nga magkahimamat ug matabangan ang nagkulang sa espiritwal, temporal, o sa ubang paagi. Ang kababayen-an sa Relief Society naningkamot sa pag-ugmad sa ilang mga talento, pagserbisyo sa uban, ug pagtudlo sa ebanghelyo ni Jesukristo. Anaa ang kusog nga pagbati sa pag-igsoonay, samtang ang kababayen-an sa simbahan mag-istoryahanay ug magtinabangay sa palas-anon. Daghan ang ipakita
-
Emily mitubag …
Ang Relief Society mao ang tibuok kalibutan nga organisasyon alang sa kababayen-an sulod sa Simbahan sa Mormon. Kini usa sa labing dako nga mga grupo sa kababayen-an sa kalibutan! Ang pipila makagamit sa pulong “kapunongan sa kababayen-an” o “organisasyon sa kalooy” sa paghulagway sa Relief Society, ug kining duha ka hugpong sa mga pulong maingon-ingon og naghulagway unsa ang misyon sa Relief Society. Mag-uban kami kada Dominggo ug may regular nga mga kalihokan ug mga hitabo sulod sa bulan nga nagtabang kanamo sa pagpalambo sa among mga talento, pagkat-on og bag-ong kahanas, ug sa pagserbisyo sa among mga pamilya ug mga komunidad. Ang motto sa Relief Society mao ang “Ang Gugmang Putli Dili Gayud Mopakyas” nga gikan gayud sa mga pagtulun-an ni Pablo ngadto sa mga taga-Corinto diha sa Bag-ong Tugon. Akong nakita kini nga motto nga may dili mominos sa duha ka kahulugan: (1) Ang kalooy gihulagway dinhi niini nga bersikulo sa Biblia isip ang gugmang putli ni Kristo, ug nahibalo kita nga kon kita naglihok uban ang gugma ni Kristo, o nagpakita sa gugma ni Kristo pinaagi sa atong mga lihok, kita dili gayud mapakyas. (2) Ang kalooy, sa mas kalibutanong kahulugan, mahimong mapasabut isip ang paghatag og tabang niadto nga nanginahanglan, pagpalambo sa kaayohan sa publiko, o paglihok sa paghatag og kaayohan sa publiko sa kadaghanan. Nagtuo ako nga walay lihok sa tinuod nga kalooy ang dili mapuslanon. Ang Relief Society nagdala niining duha ka mga kahulugan ug nag-awhag sa mga miyembro niini sa pagbuhat og maayo—sa mubo nga pagkasulti! Naninguha kami sa pagsunod sa ehemplo ni Jesus—sa pag-aktibo diha sa among mga pamilya, mga kongregasyon, ug mga komunidad sa pagpalambo sa positibo, makapabayaw, ug makadasig nga tabang ug suporta ngadto sa mga tawo nga naglibut kanato—dili lamang sa mga miyembro sa atong simbahan, apan ngadto sa tanan! Nagtuo ako nga ang kababayen-an adunay talagsaon nga mga gasa ug mga abilidad sa pag-impluwensya sa pagbati ug kahimtang sa naglibut kanila, ug nga ang Relief Society nakatabang kanako sa pagbuhat niini. Daghan ang ipakita


text:
Unsa ang gibarugan sa Ang Simbahan ni Jesukristo sa mga Santos sa Ulahing mga Adlaw kabahin sa homosexuality ug panagminyo sa managsamang sekso?
Sa Biblia si Pablo misangyaw ngadto sa mga Taga-Roma nga ang homosexual nga kinaiya usa ka sala (tan-awa sa Mga Taga-Roma 1:24-32). Sa Daang Tugon gilakip ni Moises sa iyang balaod nga ang homosexual nga mga relasyon supak sa balaod sa Dios (tan-awa sa Levitico 20:13).
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, miisyu sa mosunod nga pamahayag mahitungod sa homosexuality: “Kami nagtuo nga ang kaminyoon tali sa usa ka lalaki ug usa ka babaye gi-orden sa Dios. Nagtuo kami nga ang kaminyoon mahimong mahangturon pinaagi sa paggamit sa gahum sa walay katapusang priesthood sa balay sa Ginoo (“Ang Pamilya: Usa ka Pamahayag sa Kalibutan” nga gisulat sa napulog duha ka modernong mga Apostoles pinaagi sa inspirasyon gikan sa Ginoo.)
“Ang mga tawo mangutana mahitungod sa atong baruganan niadtong kinsa naghunahuna sa ilang mga kaugalingon sa gitawag og mga lalaki nga nagpakababaye ug mga babaye nga nagpakalalaki. Ang akong tubag mao nga ato silang higugmaon isip anak nga mga lalaki ug mga babaye sa Dios. Tingali sila adunay piho nga mga kahilig nga mga gamhanan ug tingali lisud nga pugngan. Kadaghanan sa mga tawo adunay mga kahilig sa usa ka matang o sa uban sa nagkalain-lain nga mga panahon. Kon sila dili mobuhat niini nga mga kahilig, niana sila makapadayon sa unahan sama sa uban nga mga miyembro sa Simbahan. Kon sila molapas sa balaod sa kaputli ug sa moral nga mga sumbanan sa Simbahan, niana sila ubos sa pagdisiplina sa Simbahan, sama usab sa uban.
“Kita buot nga motabang niini nga mga tawo, sa paglig-on kanila, sa pag-abag kanila sa ilang mga problema ug sa pagtabang kanila sa ilang mga kalisud. Apan kita dili mahimo nga dili manumbaling kon sila motugyan ngadto sa imoral nga kalihokan, kon sila maningkamot sa pagtuboy ug pagpanalipod ug pagpuyo diha sa sitwasyon sa usa ka gitawag og managsama og sekso nga kaminyoon. Ang pagtugot sa ingon mao ang pagbugal-bugal sa labing seryoso ug sagrado nga sukaranan sa gitugutan sa Dios nga kaminyoon ug sa tinuod gayud nga katuyoan niini, ang pagpasanay og mga pamilya” (Ensign, Nob. 1998, 71).
-
Richard mitubag …
Mga anak kita sa maalamon ug maloloy-on nga Dios. Pareho niyang gihigugma ang mga homosexual ug heterosexual; Walay pinalabi. Apan wala ipasabut nga kanunay siyang malipay sa himoon natong mga desisyon sa kinabuhi. Gusto sa Dios nga malipay ang tanan niyang anak mao nga gihatagan ta og daghang sugo ug miingon nga kon sundon nato ang mga sugo magmalipayon kita. Nahibalo siya nga ang ubang sugo lisud sundon, apan sa katapusan, kon maningkamot kita, makasabut ra kita nganong gikinahanglan kana nga sugo ug sa unsang paagi kini mopanalangin kanato. Ang moral nga mga balaod sa Dios nagtumong sa kaminyoon tali sa lalaki ug babaye ug dayon sa suod nga pisikal nga relasyon. Iyang gusto nga ang suod ug pisikal nga relasyon mahimong espesyal, mao nga mibutang siya og mga limit. Ang tanang kasuod ug pisikal nga relasyon nga gawas sa kaminyoon, lakip ang relasyon sa sama og gender [sekso], dili mosangput sa tinuod nga kalipay. Hingpit nga nahibalo ang Dios sa impluwensyal nga kinaiyahan sa tinguhang sekswal, apan gilauman kita nga kontrolon kini nga tinguha ubos sa limit nga Iyang gihan-ay. Kon di ta swerte nga makakaplag sa haum nga kaparis dinhi, o kon ang atong atraksyon tua sa sama nimo gender, mas palabihon pa sa Dios nga magpabilin kang dili minyo. Mas dali ra Niya ang pagpanalangin nato sa ingon niini nga kahimtang ug tugutang matagbaw kita sa kinabuhi nga walay sekswal nga kasuod. Sa katapusan anaa sa tawo ang pagpili, apan ang tinuod nga kalipay makab-ot lang pinaagi sa kamasulundon. Daghan ang ipakita


text:
Rochelle mitubag …
Ang tanan nga dagkong mga desisyon sa akong kinabuhi nahimo human sa pagpaminaw ug pagsunod sa Espiritu Santo. Ang Iyang pagtudlo mahimong lahi alang sa kada tawo. Ug bisan sa personal, magkalainlain gikan sa pagbati og maayo kaayo mahitungod sa usa ka desisyon, sa tinuoray nga pagpaminaw sa mga pulong , o sa ubang mga panahon, mobati lamang ako og kainit sa sulod, gani kahilakon. Bisan hain nga paagi, ako kompyansa sa direksyon nga akong sundon.
Usa sa labing importante nga mga desisyon nga akong nahimo mao ang pagsagop sa among gamay nga batang lalaki. Kini sa tinuoray dili akong kaugalingong ideya, apan usa ka butang nga gisugo sa Dios kanako nga buhaton gikan sa sinugdanan ( pinaagi sa mga pagbati sa Espiritu Santo).
May tulo ako ka mga bata nga gipanganak pinaagi og cesarian ( ug usa ka bata nakuha sa ikaunom nga bulan), ug busa ang akong doktor dili na gusto nga dugangan ang among mga anak. Nga, sa prangka nga pagkasulti, maayo ra kanako. Ang among kamagulangan adunay kakulangan, ug uban sa duha ka manghud nga mga babaye, ang among panimalay gubot! Dayon mga usa ka tuig human matawo ang among kamanghuran, diha ako sa gym nagtan-aw sa tv mahitungod sa gagmay nga mga bata diha sa mga balay sagupanan sa mga Instik. Usa ka gamay nga tingog miabut sa akong hunahuna, “Makahimo ka niana.” Ingon og miabut kini og kalit. Apan nasayud ako nga ang Espiritu Santo mao ang nagsulti kanamo sa pagsagop.
Sige, iabante og mga usa ka tuig og tunga. Ang akong bana ug ako nagdrive paingon sa iyang mga ginikanan human sa usa ka semana nga camping uban sa akong pamilya. Taliwala sa pagpahimulos sa talagsaon nga panahon kauban sa among paboritong mga tawo, ang akong bana mihisgot mahitungod sa pagsagop, nasayud nga ang pamilya mao ang mahinungdanon sa kinabuhi. Akong naamguhan nga kini nakahimo og problema. Lain ang adunay dako nga ambisyon, apan ang pagbuhat niini nga mga ideya makahadlok og gamay. OK, makahadlok kaayo!
Sa pag-abut namo sa Texas, misugod ako sa pag-ampo mahitungod sa unsay kinahanglan namong buhaton. Nadawat nako ang tubag nga tataw og piho nga nahibalo ko nga walay problema kon unsay among pagabuhaton. Ang akong hunahuna napuno sa mga pulong nga dili ako. Sa tinuod kini ingon og mga kasulatan. Mitindog ako uban sa mga luha nga nagdagayday sa akong nawong. Sukad niana nga higayon, ang akong bana ug ako nahibalo nga kami mosagop og bata kinsa adunay kakulangan. Sa piho, ako nagpaabut og usa ka gamay nga bata nga may Down syndrome nga ka-edad sa akong anak nga lalaki. Human sa among unang anak, kami dihay ideya og unsay among gibuhat. Ug dihay daghan kaayo nga mga batang may kakulangan nga naglisud sa balay amumahan. Kinahanglan sila og mahigugmaon, permanenting mga panimalay.
Mga upat ka adlaw sa wala madugay, nakakaplag ako og usa ka gamay nga batang lalaki pinaagi sa usa ka adoption link diha sa fast-food nga website. Mas manghod siya og usa ka bulan sa among kinamagulangan nga lalaki ug adunay Down syndrome. Ang una ko nga hunahuna mao, “ Mahimo kong higugmaon kana nga gamayng bata nga lalaki.” Nianang higayuna, ang akong bana diha sa family room, nakigsayaw sa mga bata. Ako lamang nga mahunahuna kining gamay nga batang lalaki nga matipon kanila. Akong gipakita sa akong bana ang webpage ug parehas mi og gibati.
Mikabat og mga walo ka bulan usa pa namo siya nadala. Dihay daghang makapaikag nga nindot ug bati sa proseso, ug Nahibalo ko nga ang Dios migiya sa dalan sa among anak nga lalaki nga maanha sa among panimalay. Dili siya makasulti ug wala mabansay sa pag-adto sa kasilyas, busa may mga adlaw nga lisud. Tungod kay ako nahibalo nga kini mao ang pagbuot sa Dios sa among pamilya, nakapasayon kini sa malisud nga mga adlaw. Naghatag kini kanako og kompyansa ug dako kaayong kahupayan nga makahimo ako niini. Mao kana ang nahimo sa Espiritu Santo kanako. Ang kahadlok nga unang nag-uban niini nga proseso nawala sa dihang nahibaloan ko nga kini mao ang plano sa Dios kanako.
Pinaagi sa pagsunod sa Espiritu Santo, akong nahibaloan nga ang plano sa Dios mas maayo kay sa bisan unsa nga akong maplano sa akong kaugalingon. Nagsugod pa lamang ako sa pagkakita sa mga panalangin nga Iyang gigahin alang kanako ug s
00004000
a akong pamilya. Kini molungtad ngadto sa mga kahangturan!
Daghan ang ipakita
Gamay lang ang ipakita


text:
Sunda Siya ug Makaplagan ang Bag-ong Kinabuhi
Hallelujah—Hebreohanon alang sa “Dayegon ninyo ang Ginoo.” Apan unsa man gayud ang ipasabut niini? Samtang gisaulog nato ang Pagkabanhaw ni Jesukristo niining Pasko sa Pagkabanhaw, sutaa kon sa unsang paagi kining siyagit sa kalipay, paglaum, ug gugma haum nga summary sa dili hitupngan nga misyon ni Kristo—ug sa Iyang saad nga bag-ong kinabuhi para natong tanan.
Sunda Siya
Ang Pasko sa Pagkabanhaw usa ka panahon nga hinumduman ang tanang nabuhat ni Jesukristo alang kanato. Panahon usab kini sa paghunahuna sa yano Niyang pagdapit nga may gahum sa pag-usab kanato sa hangtud: “Dali, sumunod ka kanako.”
#HallelujayAlang sa …
Tungod kang Jesukristo, duna kitay daghang rason sa paglitok og Hallelujay karon nga Pasko sa Pagkabanhaw. Lituka kini ug ipakigbahin kini uban niining matahum nga animated [gihatagan og kinabuhi] nga mga GIF.
Ipakigbahin ang Mensahe
#HallelujayAlang sa …
Tungod kang Jesukristo, duna kitay daghang rason sa paglitok og Hallelujay karon nga Pasko sa Pagkabanhaw. Lituka kini ug ipakigbahin kini uban niining matahum nga animated [gihatagan og kinabuhi] nga mga GIF.
GUSTO KA PA BA OG DUGANG IMPORMASYON MAHITUNGOD SA MANLULUWAS NGA SI
JESUKRISTO?
Dawata ang among libreng newsletter sa email. I-type ang imong email address
sa ubos.
Thank you for subscribing!


text:
Unsa ang hugot nga pagtuo?
Ang pagbaton og hugot nga pagtuo mao ang “molaum sa mga butang diin dili makita, nga mga tinuod” (tan-awa sa Basahon ni Mormon, Alma 32:21 ug Hebreohanon 11:1). Kada adlaw ikaw nagbuhat sa mga butang nga imong gilauman, bisan kon dili pa nimo makita ang resulta sa katapusan. Susama kini sa hugot nga pagtuo.
Hugot nga pagtuo sa Dios mas labaw pa kay sa teyoritikal nga pagtuo Kaniya. Ang pagbaton og hugot nga pagtuo sa Dios mao ang pagsalig Kaniya, ang pagbaton og pagsalig ug pagkaandam sa pagbuhat sa imong pagtuo Kaniya. Ang hugot nga pagtuo usa ka baruganan sa aksyon ug gahum.
Ang propeta sa Basahon ni Mormon nga si Alma mitandi sa hugot nga pagtuo ngadto sa binhi. Kon ikaw motanom sa binhi ug moamuma niini, kon kini usa ka maayo nga binhi motubo kini ug sa katapusan mamunga (Alma 32:28-43). Sama kini sa hugot nga pagtuo. Kon ikaw masulundon sa mga sugo sa Dios, magtuon sa Iyang pulong, ug magtinguha sa pagtuo ni Kristo, ang hugot nga pagtuo motubo diha kanimo.
-
Tom mitubag …
Gigamit nako ang akong hugot nga pagtuo dihang 42 na ko ug mao pay pagkat-on og unicycle. Mibako ko og maayo sa akong bisiklitang usa ray ligid, nagtuo nga matagak ko, apan misalig sa paagi nga gitudlo sa akong mga anak nga dili ko matagak kon mosikad ko og paabante. Karon, makapadagan na ko og layo! Kon buhaton ko ni, gamiton gihapon nako ang pagtuo - apan mas minus na karon nga akong nakita nga epektibo ang gitudlo sa akong mga anak. Gigamit sab nako ang pagtuo dihang 22 anyos ko ug nagtuon kabahin sa Mormon. Pagkadawat nako og tubag sa una nakong mga pag-ampo, akong gibuhat ang akong nakat-unan, “mibako ko,” migahin og katuigan ug paningkamot sa pagsunod sa Ebanghelyo. Karon, mogamit gihapon ko og pagtuo, apan mas minus na karon kay nakadawat na ko og katuigang panghimatuod nga ang Ebanghelyo tinuod. Niining duha ka sitwasyon, ang kahibalo miabut gumikan sa debosyon ug praktis. Ang pagtuo una lamang nga lakang sa pagsunod sa ebanghelyo. Daghan ang ipakita
-
Ricardo mitubag …
Ang pagtuo mao ang pagsalig sa usa ka tawo, ug sa Ebanghelyo, mao ni ang pagsalig nga atong ibutang diha kang Jesukristo, nga mogiya nato sa pagtuo ug pagsunod Kaniya. Gibase kini kanunay sa kamatuoran. Ang pagtuo usa ka gasa nga mogiya nato ngadto sa paglaum ug gugmang putli, nga mao ang tinunay nga gugma ni Kristo. Ang pagtuo modasig nato sa paglihok, moawhag nato sa pagpuyo sumala sa mga pagtulun-an ni Kristo, naghatag kini nato og kapasidad nga magmalipayon niini nga kinabuhi ug panglantaw nga gitumong sa kahangturan. Daghan ang ipakita
-
Jacqui Gordon-Lawrence mitubag …
‘Ang hugot nga pagtuo dili ang pagbaton sa usa ka hingpit nga kasayuran sa mga butang; busa kon kamo adunay hugot nga pagtuo kamo molaum alang sa mga butang diin dili makita, diin mga tinuod’ (Alma 32:21).Usa ni sa paborito nako nga kasulatan tungod kay naghatag kini og talagsaong depinisyon sa hugot nga pagtuo. Dunay mga kasulatan nga akong nabasa sa Biblia o sa Basahon ni Mormon, ug sa tinuod, wala ko kasabut unsay gusto niining isulti ngari nako. Kinahanglan kong makig-istorya sa Langitnong Amahan ug mangayo sa Iyang tabang nga makasabut ko sa unsay gisulti. Kon ang tubag ipahibalo diri nako, kinahanglan kong maminaw pinaagi sa espirituhanon nakong mga dalunggan ug dawaton kini uban sa pagtuo nga ang gisulti tinuod. Kinahanglan kong mosalig nga ang tanang buot itudlo sa Langitnong Amahan kanako tinuod. Wala pa nako makita o mahimamat kini nga tawo sa personal—apan akong giila ang katalagsaon sa iyang mga pulong. Mokwesyon ko sa akong pagtuo, ilabi na kon magtan-aw ko sa pagpasalida sa Paglansang—dunay mga sundalo nga nagpustahanay alang sa mga saput sa Manluluwas, kang Jesukristo. Sigon sa akong nahibaloan karon, nag-ampo ko sa gihapon nga dili ako ang usa nga mipusta alang sa usa ka piraso niana nga saput. Padayon kong naningkamot sa pagpalambo sa akong pagtuo. Kini akong gibuhat pinaagi sa pagbasa sa mga kasulatan ug pagsimba ug sa pag-adto sa templo. Naningkamot ko nga matuman ang bisan unsang buluhaton nako sa Simbahan. Akong gibarugan ang mga pakigsaad nga akong gihimo dihang gibunyagan ko. Akong gibuhat ang mga pakigsaad nga gihimo sa templo uban sa kahibalo nga mag-agad kini sa akong kamatinud-anon sa ebanghelyo ni Jesukristo. Apan butang kini nga takus panglimbasugan. Daghan ang ipakita


text:
Aduna bay restriksyon base sa kaliwat o kolor bahin kon kinsa ang makaapil sa Ang Simbahan ni Jesukristo sa mga Santos sa Ulahing mga Adlaw ug makabaton sa priesthood?
Walay restriksyon sa kaliwat o kolor kon kinsa ang makaapil sa Ang Simbahan ni Jesukristo sa mga Santos sa Ulahing mga Adlaw. Walay restriksyon sa kaliwat o kolor kon kinsa ang makabaton sa priesthood sa Ang Simbahan ni Jesukristo sa mga Santos sa Ulahing mga Adlaw.
Usa ka opisyal nga deklarasyon sa Simbahan namahayag, “ang matag matinud-anon, takus nga tawo sa Simbahan mahimo nga modawat sa balaan nga pagkapari uban sa gahum sa paggamit niini nga langitnon nga pagtugot, ug malipay uban sa iyang mga hinigugma sa matag panalangin nga nagagikan niini, lakip ang mga panalangin sa templo. Tungod niana, tanan nga takus nga lalaki nga sakop sa Simbahan mahimo nga i-orden sa pagkapari sa walay pag-isip sa kaliwat o kolor.”
(Doktrina ug mga Pakigsaad, Opisyal nga Pahayag – 2, 294).
Si Gordon B. Hinckley, kanhi Presidente sa Ang Simbahan ni Jesukristo sa mga Santos sa Ulahing mga Adlaw, mimatuod pag-usab niini nga baruganan sa dihang nakigsulti sa National Press Club sa Washington D.C.: Nagtuo kami sa karaan nga panultihon nga ang daghang mga kamot makapagaan sa trabaho. Kami adunay priesthood, ug ang kada takus nga lalaki mahimong modawat sa priesthood?
-
V. Guzman mitubag …
Walay mga restriksyon sa kaliwat o kolor ang pagpamiyembro sa Simbahan. Usa ko ka Latino nga nagpamiyembro sa Simbahan niadtong 1980. Wala ko did-i bisan unsa sa Simbahan tungod lang sa akong nasyonalidad. Daghan ang ipakita
-
Devin mitubag …
Ganahan ko ani nga pangutana, nakita nga usa ni sa pinakadakong rason nganong di ko gustong magpamiyembro sa simbahan. Magkalahi lamang kita og porma nga managsama og kolor nga minugna sa Dios, ang iyang hunahuna dili atong mga hunahuna. Mao nga kinahanglan kitang mosalig sa sinulat niyang pulong ug dili sa gahum sa tawo, dili kita modagan og mas kusog kay sa gikusgon nga gitugot nato sa Dios. Ang mas halawom nga panabut moabut gikan sa tinuoray nga tuyo aron mahibalo sa matuod. Ang tawo sa Dios usa ka tawo sa Dios bisan unsa nga matang sa tawo siya sa atong pagtan-aw. Ang gasa gikan sa Ginoo gihatag pinasikad sa katakus sa tawo, ug ang tanang sagrado nga butang ihatag ngadto sa tinuorayng nagmatinud-anon sa tanang butang bisan unsa nga kaliwat o kolor. Daghan ang ipakita
-
Alex Boye mitubag …
Dili, wala. Naghupot ako sa priesthood, nga usa ka dili katuohang panalangin alang sa akong kaugalingon ug sa akong pamilya. Sa makadiyot, dihay mga gidili, ug kini ingon og dihay ngil-ad nga mga pagbati ngadto sa Simbahan mahitungod niini, apan hunahunaa kini: Sa akong personal nga mga pagtuon, walay usa ka Simbahan o relihiyon sa Estados Unidos, o sa tibuok kalibutan, sa ulahing siglo nga wala gibansay ang matang sa pagpalain o diskriminasyon. Ang mga tawo layo kaayo gikan sa kahingpit (mao nganong kitang tanan nagkinahanglan sa impluwensya sa usa ka mahigugmaong Dios sa atong mga kinabuhi). Sa tunga-tunga sa mga 1800, ang mga lider sa atong Simbahan labihan nga nag-antus og grabe nga pagpanggukod sa pagtugot sa mga ulipon sa pagpuyo ug pagkamiyembro uban sa mga Mormon ug gialkitranan, gibutangan og mga balahibo, gibunalan, gani gipalayas gikan sa ilang mga panimalay tungod niini. Sa tinuod, niadtong 1844, sa diha nga si Joseph Smith—ang unang propeta sa simbahan sa ulahing mga adlaw—midagan sa pagka-Presidente sa Estados Unidos, usa sa iyang importante kaayo nga mga plataporma mao ang pagwagtang sa pagkaulipon inig ka 1850. Wala kini dawata sa estado diin ang mga tawo nanag-iya og mga ulipon isip kabtangan. Sama sa ubang mga relihiyon, ang mga tawo naningkamot nga mahimong mas maayo pinaagi sa pagpuyo og hingpit sa mga baruganan nga gitudlo pinaagi sa Manluluwas, nga moabut pagtulun-an ngadto sa lain nga pagtulun-an, lagda ngadto sa lain nga lagda. Nasulti na ang tanan, ang Simbahan adunay opisyal nga pahayag nga giimprinta sulod sa kasulatan sa Santos sa Ulahing mga Adlaw nga nag-anunsyo ngadto sa kalibutan nga Ang Simbahan ni Jesukristo sa mga Santos sa Ulahing mga Adlaw sa kinatibuk-an wala magtugot og bisan unsa nga matang sa diskriminasyon batok sa kolor bisan asa sa Simbahan. Wala ako mahibalo og daghang mga relihiyon nga adunay opisyal nga dokumento sama niining gilakip sa mga pahina sa kasulatan nga gigamit sa tanang Santos sa Ulahing mga Adlaw. Adunay dako kaayo nga gahum sa personal nga pagpadayag, ug kini ikahatag ngadto sa tanang mga tawo kinsa mag-ampo sa Ginoo ug may mga tinguha nga mahibalo sa Iyang kabubut-on. Kahibulongan kini! Daghan ang ipakita


text:
Ang bana ug asawa magkauban ba sa kahangturan? Ang Mormons nagtuo ba nga ang mga pamilya magkauban didto sa langit?
Ang mga relasyon sa pamilya molungtad sa kahangturan—dili lang niining kinabuhia.
Sama sa ubang labing tam-is nga kalipay sa kinabuhi moabut pinaagi sa mga panag-uban sa pamilya, ang pagkawala sa miyembro sa pamilya mahimong tinubdan sa atong pinakagrabe nga mga kasubo.
Si Jesukristo mihatag og gahum sa Iyang mga tinun-an sa pagsilyo sa mga pamilya sa kahangturan sa dihang Siya miingon, “Ug hatagan ko ikaw sa mga yawe sa gingharian sa langit; ug bisan unsay imong pagaluagan dinhi sa yuta, didto sa langit pagailhon kini nga linuagan” (Mateo 16:19).
Apan ang kamatayon dili mao ang katapusan sa atong mga relasyon uban sa gitamud nga mga minahal. Ang Ginoo mipadayag ngadto ni Propeta Joseph Smith nga ang “kana nga panag-uban nga ania kanato dinhi maanaa kanato didto [sa kahangturan], lamang kini pagaubanan sa walay katapusan nga himaya” (Doktrina ug mga Pakigsaad 130:2).
Ang mga miyembro sa pamilya kinsa modawat sa Pag-ula ni Jesukristo ug mosunod sa Iyang ehemplo mahimong magkauban sa kahangturan pinaagi sa sagrado nga mga ordinansa nga gipahigayon diha sa balaan nga mga templo sa Dios. Kini nga mga ordinansa mosilyo sa bana ug asawa sa kahangturan ug mga anak ngadto sa ilang mga ginikanan isip mahangturong pamilya. (Tan-awa sa: “Ang Pamilya: Usa ka Pamahayag ngadto sa Kalibutan,”)
-
Chance mitubag …
Adtong Hulyo 2010, namatay akong papa. Nag-antus siya og sakit nga nakapugong sa iyang pisikal nga kapasidad. Nabunyagan siya sa simbahan bisperas sa adlaw sa iyang pagserbisyo sa Gubat sa Vietnam, diin siya nasamdan ug nagkasakit. Ang iyang pagtuo sa iyang relihiyon maoy tinubdan sa iyang kalig-on ug nakahatag niya og kahupayan nga bisan human niining kinabuhia, iyang ikauban ang iyang pamilya. Isip Mormon, nahibalo mi pinaagi sa pagpadayag karon nga ang mga bana, asawa ug mga pamilya magkauban sa hangtud. Kon among sundon ang mga sugo dinhi sa yuta, magantihan kami sa oportunidad nga mahimong mahangturong pamilya sa langit. Ang akong kahibalo kabahin sa mahangturong pamilya nakatabang nako sa pagsugakod sa kamatayon sa akong amahan. Nahibalo ko nga ang pamilya magkauban sa hangtud, ug kon magkinabuhi ko subay sa ebanghelyo, may kahigayunan ko nga ikakita pag-usab ang akong papa. Kini nga kahibalo naghatag sab nako og kalinaw nga ang akong amahan mabanhaw ug ang iyang lawas mahingpit usab. Daghang tawo ang wala kasabut nga mahimo silang mahangturon nga pamilya ug kon wala kini nga kahibalo, ang kamatayon lisud sagubangon. Ang plano sa kaluwasan ug kalipay, nakapasayud nato nga ang kinabuhi mahangturon. Ang mga pamilya magkauban sa hangtud. Daghan ang ipakita
-
Jason mitubag …
Oo - mituo ko nga ang bana ug asawa ug mga pamilya magkauban sa hangtud. Usa sa pinakadako nakong panalangin mao ang kahibalo nga kon buhaton nako ang akong gisaad sa Langitnong Amahan akong maangkon ang panalangin nga ikauban ang akong pamilya sa hangtud. Alang nako, ang kahibalo sa mahangturong kinaiyahan sa mga pamilya maoy usa sa pinakaimportanting kamatuoran sa Ebanghelyo. Dako kini’g epekto sa matag desisyon nako ug naghatag kini og lahi ug buhong nga panglantaw sa kinabuhi. Matag adlaw naningkamot kong molambo ang akong relasyon sa pamilya kay sila akong gihigugma ug nahibalo nga kon magtinabangay mi sa pagbuntog sa mga hagit sa kinabuhi mas espirituhanon ang among panag-uban. Dili nako mahulagway ang langit nga dili nako ikauban ang pinakaimportanting mga tawo sa akong kinabuhi. Daghan ang ipakita
-
Luis Vance T. mitubag …
Tinuod gayud! Kining talagsaon nga saad usa sa pinakatalagsaong panalangin nga atong madawat. Pinaagi sa tukmang awtoridad sa priesthood, ang mga pamilya sa espirituhanon mabugkos alang niini nga panahon ug sa kahangturan. Kini nga panalangin madawat sulod sa balaang templo. Ang kahibalo nga ang akong pamilya magkauban sa hangtud, ug ang Langitnong Amahan mao ang nangulo sa panimalay, naghatag nako og tinuod nga kalipay. Daghan ang ipakita
-
Bruno mitubag …
Ang pamilya mao ang pinakanindot nga kasinatian nga gihatag sa Dios kanako niini nga kinabuhi, ug gitugutan sa Dios kini nga relasyon nga molambo human niini nga kinabuhi, hangtud sa tibuok kahangturan. Tungod kay sila “makapanunod og mga trono, mga gingharian, mga kayutaan, ug mga kagamhanan, kamandoan, tanan nga mga kahitas-an ug mga kahiladman” D&P. Daghan ang ipakita